text: Durante un patruya di rutina durante di Soul Beach, polisnan riba bicicleta tabata para ariba e parkeerplaats di Departamento di Asuntonan Social, situa na Caya Ernesto Harms. Nan a tuma nota di un auto Suzuki Baleno, color shinishi di number A- 41104, cu su bentana patras, bandi pasahero habri. Mirando cu e bario ta conoci pa un sinfin di hortamento, polisnan a dicidi di coy loke tabata di balor y trece esakinan na warda di polis. Tabata trata aki di un celular iPhone, dos boshi yabi, un bril di solo, un remote control y algun cen larga. Polisnan a laga un nota atras pa e doño cu e por pasa busca su pertenencianan na warda di polis. Un rato despues, e doño di e auto a bin na warda di polis y el a informa polisnan cu el a bay cinema cu yiunan. Mas sigur un di e muchanan lo a laga e bentana habri. A duna e doño su pertenencianan bek. Comisario di Polis na warda a wordo poni na altura di esaki.


c: text/html

text:
E prome dia di Locura na SETAR celebrando nan di 15 aña como NV a bai sumamente bon, na unda desde e anochi anterior ya tabatin hendenan den rij wardando pa e dia anticipa.
E prome cliente, Michaelson Winklaar a ricibi su celular cu ela cumpra completamente gratis. Ela bin desde 10 or di e anochi prome pa sigura su mes di por cumpra su celular di escogencia.
E dia a keda constantemente druk, na unda clientenan a bai den un fluho basta rapido y mas principal cu nan a haya locual nan tabata desea. E ofertanan riba celular ta obtenibel den Prepaid y cu paketenan Postpaid U y Hybrid. Tambe SETAR a ofrece un Tablet hopi útil na un prijs sumamente atractivo.
Durante e ultimo 15 añanan SETAR constantemente a percura pa trece innovación pa Aruba. Pa celebra e di tres lustro aki, SETAR lo tin diferente sorpresa pa su clientenan e aña aki. Asina SETAR lo tin e weekend aki 2 dia di locura total cu prijsnan super atractivo riba celularnan LTE na SETAR Seroe Blanco.
Awor tin un dia so mas, diasabra 24 di maart 2018 pa por probecha di e tremendo promocion aki cu SETAR tin pa Aruba. Teleshop di SETAR na Seroe Blanco ta habri desde 10or di mainta te cu 6or di atardi pa e ultimo dia di locura.
Probecha di e ofertanan special riba tur nos productonan LTE celebrando SETAR su 15 aniversario como NV mayan, diasabra na SETAR Seroe Blanco y disfruta di e ultimo dia loco di SETAR.

robotstxt: allowed

filter: keep


text:
Frakshon di MFK den parlamento ta felisitá nos èks parlamentario señor Sithree van Heydoorn
Awor usuarionan di selular Digicel su saldo di DATA ta rollover pa siguiente luna
No ta un sekretu ku un di e fuentenan di entrada prinsipal di kompanianan di telekomunikashon ta uzo di data pa medio di telefònnan selular. Tantu bou di nos hóbennan, pero tambe adultonan diferente aplikashon ta wòrdu uza pa por komuniká ku otro i esaki ta trese kuné ku e usuario ta haña su mes obligá di kumpra data serka kompanianan di telekomunikashon pa por keda konektá i por komuniká.
Den luna di yanüari 2016, eks-parlamentario di Movementu Futuro Kòrsou (MFK) sr. Sithree van Heydoorn a saka un komunikado vosifernado e reklamonan inmenso ku personanan a trese dilanti na nos frakshon i tambe otro inkietut nan di usuarionan di telefòn selular ta eksperensia ku uzo di nan data.
E gobièrnu ku tabata na mando e temporada ei no a reakshoná riba e puntonan di preokupashon ku sr. van Heydoorn a trese dilanti, loke a obligá e eks-parlamentario aki pa den luna di mei 2016 hasi uso di artíkulo 96 di reglamento di órden pa hasi minister di VVRP pregunta relashoná ku e uso di data dor di usuarionan di telefòn selular.
Te ku fecha di awe nos por tuma nota ku gobièrnu no a tuma ningun akshon pa trata na yega na regulashon di servisio di data ku ta generá mucha mas sèn ku e servisio di yamada konvenshonal i ku si ta regulá i kontrolá pa BTP&U.
Un di e reklamonan ku eks-parlamentario van Heydoorn a trese dilanti ta ku e saldo di data ku un usuario ta sobra fin di luna i e ta pèrdè esaki pasombra e no ta pasa pa e luna nobo (no ta rollover).
Resientemente ku grato plaser, nos por a tuma nota ku e kompania di telekomunikashon Digicel a duna oido na e kehonan ku eks-parlamentario di MFK sr. van Heydoorn a trese dilanti i a kambia nan sistema di tal forma ku awor si usuarionan por drenta un luna nobo ku e saldo ku nan a sobra di e luna anterior.
Teniendo na kuenta e ariba menshoná MFK kier felisitá eks-parlamentario sr. van Heydoorn pa a trese e preokupashon nan aki dilanti pa asina usuarionan di telefòn selular di e e kompania DIGICEL por tin mas benefisio di nan invershon den data. Nos di MFK ta spera ku pronto tur kompania di telekomunikashon ku ta ofresé servisio di data pa selular lo hasi posibel pa e usuario no pèrdè su saldo di un luna anterior i ku nan por “ROLL OVER” ku esaki.
Frakshon di MFK lo kontinuá den futuro serkano ku mas akshonnan ku lo mester trese protekshon i benefisio pa usuarionan di telefòn selular.
Un biaha mas un danki i pabien na sr. Sithree van Heydoorn eks-parlamentario di MFK ku a trese doló di nos pueblo dilanti i ku pa medio di esaki awe usuarionan di telefòn selular di DIGICEL a sali benefisiá i por disfrutá di e data ku nan a paga p’e i no ta pèrdè esaki.
Na nòmber di direktiva i lider di MFK
Gerrit F. Schotte – Lider di Frakshon di MFK
Kòrsou, 21 di ougùstùs 2017


text:
DAMASCO, Siria- Dos dia despues di a yega Damasco, e ekipo di inspectornan manda pa e Organisacion pa Prohibicion di Armanan Kimico (OPAQ) ainda nan no por tin accede na Duma, localidad situa un decena di km oost di e capital Sirio. Ainda despues di cu diasabra un denuncia di atake letal cu gasnan toxico a wordo duna. E regimen Sirio y su aliadonan militar Ruso, cu ta controla e ultimo enclave desaloha pa oposicion den e zona rebelde di Guta Oriental, a duna como motibo rasonnan di siguridad pa cera e paso na e investigadonan internacional. Diabierna anochi, avionnan di Merca, Francia y Reino Uni a bombardia centronan di investigacion di armamento Sirio den contesta na a atake na Duma.
E responsabelnan Ruso y Sirio te cu ultimo tabata reclama pa e inspectornan di armanan kimico cuminsa cu nan mision di busca prueba na Duma, den e ultimo oranan duna como hecho cu e comunicacion oficial cu e investigacion lo a pone den marcha cu caracter inmediato. Den e contactonan cu nan a mantene diadomingo OPAQ a limita su mes na ofrece e presencia na Damasco di e 22 supuesto testigonan di e atake kimico pa nan wordo interoga.
Gruponan di emergencia y sanitario relaciona cu e oposicion na presidente Bashar el Assad dia 7 a denuncia un atake kimico lansa pa e regimen a causa decena di morto, al menos 40, segun e prome informenan. Centenar di intoxicadonan pa inhalacion di gas y chloor y gas serin (agente nervioso).
Director di OPAQ a enfatisa den su comunicado cu e ta conta cu “tur e apoyo di e secretario general di Nacionnan Uni”, Antonio Guterres. Tambe el a anuncia cu el a pidi Organisacion Mundial di Salud (OMS) c u ta “comparti informacion cu el a recolecta danki na su colaboradonan riba e tereno aki”. SegĂșn OMS ta precisa, rond di 70 morto den e atake na Duma dia 7 di april ultimo, 43 a presenta cuadro relaciona cu substancianan toxico.
Rusia y Siria ta nenga e agentenan di OPAQ acceso na Duma
DAMASCO, Siria- Dos dia despues di a yega Damasco, e ekipo di inspectornan manda pa e Organisacion pa Prohibicion di Armanan Kimico (OPAQ) ainda nan no por tin accede na Duma, localidad situa un decena di km oost di e capital Sirio. Ainda despues di cu diasabra un denuncia di atake letal cu gasnan toxico a wordo duna. E regimen Sirio y su aliadonan militar Ruso, cu ta controla e ultimo enclave desaloha pa oposicion den e zona rebelde di Guta Oriental, a duna como motibo rasonnan di siguridad pa cera e paso na e investigadonan internacional. Diabierna anochi, avionnan di Merca, Francia y Reino Uni a bombardia centronan di investigacion di armamento Sirio den contesta na a atake na Duma.


text:
Den cuadro di un investigacion interno e oficial Errol Zebeda su entrada a ser impedi na tur warda di polis!
Den cuadro den un investigacion interno. Cuerpo Policial Aruba kier a informa cu awe diahuebs 9 di augustus 2018 E.E.Z a wordo prohibi pa drenta wardanan di polis.
Cuerpo Policial ta para pa siguridad, servicio, integridad, vigilancia y disponibilidad. E pueblo mester por sinti su mes sigur y mester por conta cu e experticio, ayudo profesional y e profesionalismo di nos organisacion policial.


text:
Instructor ta sra. Pharetza Bertad Damon di Curacao:
ORANJESTAD (AAN)—Educacion Sexual ta e tema di un curso cu a wordo duna na un cantidad grandi di docente, organiza pa SKOA en cooperacion cu Wit Gele Kruis.
E curso aki a wordo duna door di sra. Pharetza Bertad Damon, ken ta traha na Ministerio di Salubridad, Medio Ambiente y Naturaleza na Curacao.
E ta coordinador di e Programa di Educacion Sexual, cual ta hiba como nomber “Biba Amor”.
E ta na Aruba na e momentonan aki unda e ta pasa bishita scolnan pa mira con e material di educacion sexual ta wordo traspasa na e alumnonan mucha y hoben.
E ta hopi satisfecho cu locual el a observa y e ta mira cu nos docentenan ta bon prepara pa locual nan a haya como informacion, y nan ta haciendo nan maximo esfuerzo pa traspasa esaki na e mihor manera posible.
Esaki ta contribui, pa asina e mucha y e hoben cu tin bon informacion, por tuma decisionnan corecto cu por contribui na un desaroyo sexual saludable.
Sra. Bertad Damon a subraya cu educacion sexual pa mucha y hoben ta di suma importancia, pasobra tin casonan unda e mucha muher cu no a caba di desaroya ainda, no a caba di forma su mes, ta sali na estado, y esaki ta implica complicacionnan cu por bin cune: e ta afecta su bida social, e aspecto emocional, y ta hopi importante cu a cuminza cu e trayecto aki pa educa nos muchanan.
E programa aki ta pa educa e mucha, no pa mande tin relacion sexual, sino pa eduke pa e sa cu por na otro forma mas responsable.
“E realidad ta cu e muchanan ta, activamente, riba tereno sexual. Anto aworaki nos tin cu educa nan, duna nan e informacion corecto, pa asina por bay nan miho. Importante ta cu nos mayornan por duna un man na esaki, pa nan por carga nan responsabilidad pa cu esaki. Pero si bo sinti, como mayor, cu bo lo no por hacie cu bo lo no por papia over di e topico, tin profesionalnan cu sin por yuda bo”, e dama a subraya.
Den e caso aki e maestronan por duna un man den e formacion pa asina nos por cosecha exito, sra. Pharetza Bertad Damon a subraya.


text:
Kickstart Curaçao Innovathon: Pa konhuntamente duna un empuhe na nos ekonomia
Kickstart Curacao Innovathon dia 19 di Oktober ta e evento pa Korsou huntu traha na futuro di nos isla.
Curaçao Innovation & Technology Institute (CITI) i Ministerio di Desaroyo Ekonomiko (MEO) ta organisa un evento ku ta un konsepto nobo riba nos isla.
Djabierne 19 di oktober proksimo lo tuma luga Kickstart Curacao Innovathon na PWFC for di 8or di mainta pa 8or di anochi.
Meta di e evento, ta pa duna komunidat di Korsou e oportunidat, pa huntu traha i brainstorm riba ideanan ku lo tin un impulso positivo pa desaroyo sosial i ekonomiko di Korsou.
Ta un echo ku nos isla ta dispone di un kantidat di mentenan briante i kreativo ku den momentunan difisil ta kapas na krea alternativanan ku por yuda nos mehora nos situashon aktual.
I ta netamente esaki e evento aki lo soru p`e. Empresario, studiante, amtenar I suidadanonan ku un idea of posibel solushon pa un problema ta bini huntu pa traha durante 1 dia pa purba konkretisa e idea aki riba papel. Ta e intenshon pa después di e evento e ganado of ganadonan sigui un trayekto ku guía di CITI i MEO pa yega na akshon konkreto pa ku e idea trese dilanti durante e evento.
Pa yuda delinea e partisipante a krea 5 kategoria den kual por partisipa. Tur ku ta interesa por inskribi entre awe pa 5 di Oktober proksimo riba www.citi.cw . Tin 2 formulario, por inskribi komo persona individual of den grupo di 5 pa 8 persona maksimo. Lo tin dia di informashon pa duna mas informashon i guía prome ku e evento.
Riba dia di e evento mes después di un apertura ofisial di nos minister Martina, partisipantenan lo traha te ku 6or di atardi riba nan proyekto. Durante di e trabounan lo tin fasilitado i mentor ku ta profeshonal den kada 1 di e kategorianan ku lo duna guía i support kaminda ta nesesari na e partisipantenan. Entre 6or pa 8or di anochi nan lo presentanan na idea na demás partisipante, prensa i un panel di hurado incluso nos prome minister.
MEO ta kontentu ku e reakshon te awor pa ku e evento i ku kolaborashon di otro ministerionan manera Ministerio di Asuntunan General i Ministerio di Maneho di Gobernashon, Planifikashon i Servisio Públiko (BPD).
CITI i MEO ta invita tur hende ku tin un idea pa partisipa i duna bo aporte na nos futuro. Nos ta konta ku bo!
CITI, e instituto maksimo di inovashon na Korsou ta sigui traha pa di un forma uniko i kreativo duna realse na nos ekonomia. Pa mas informashon por tuma kontakto ku CITI na 7386299 of info@citi.cw.


text:
Den un comunicado pa prensa cu a sali den prensa international, (Click AKI pa lesa e comunicado international) e informe a sali cu “Team Aruba” di Ven y Mike Eman a estrena y test nan auto di careda nobo nobo di anja 2019. E chofer di e auto Trevor Eman tabata na Merca pa asina tuma e auto y tambe haci algun test cu e auto.
E comunicado ta indica cu Aruba Airport Authority ( TRIPPLE A) lo ta e instancia cu a cumpra e auto aki por medio di un sponser cu a duna na e team aki.
Pues por bin constata cu finalmente Sr. Ven Eman y Mike Eman cu no por a logra e compra aki via di ATA, a logra convence Airport pa contra vision y deseo di Gobierno, pa toch cumpra e auto aki via sponser.
Como recompensa, e slogan di Airport “Reina Beatrix” ta gesticker riba e auto.
E hecho cu Gobierno y NV’nan di Gobierno ta sponser e auto aki, tin pueblo basta desgusta, pasobra ta parce comosifuera cu fiesta no tin fin di caba y cu estando den oposicion ta keda controla tur NV’s di Gobierno, manera den e caso aki, unda atrobe ta duna un sponser pa cumpra un Mustang nobo nobo, siendo pais mes ta den crisis.
Hopi ta puntra nan mes! Ta cu e conflicto di interes y integridad aki SCHIPHOL GROUP ta run nos airport? Unda nan ta permiti Mike Eman infiltra den e maneho di airport pa saca placa pa cumpra un auto di careda nobo pa su ruman? Na final di dia ta SCHIPHOL GROUP ta maneha airport y por mira cu e compra di auto aki ta pa complaciencia. No ta un contraste mucho simpatico awor cu nos pais ta den crisis heffing.
Riba google, por haya e comunicado aki cu a bay pa prensa international. Pa lese completo por click AKI. Ta parce cu ningun instancia ta “give a damn” cu tin un Gobierno nobo y parce cu Schiphol Group sigur lo ta un di nan cu no ta “give a damn”!


text:
Parlamentario Endy Croes ta splica di e politica cu AVP a crea. Ora AVP ta na mando tin fiestanan grandi cu MIYONES di pueblo entre otro 89 MIYON cu a bay pa companianan di promocion manera Tera Group y Paxi di Patrick Paskel, Canal 90 di Leoncita, Oscar Fernandez pa nombra algun. Mescos cu deskundig advies, AVP a cria su conseheronan amigo cu 112 MIYON florin, entre otro Abogado Sjiemfat kende a cobra mas di 5.3 MIYON su so di e bolo aki y asina tin cantidad mas.
Ora MEP of awe den un Coalicion ta goberna aparentemente ningun pero ningun ciudadano no por bin na remarke pa ningun pida negoshi y mesora AVP ta cla pa bin bek cu su politica anticua y come nos ciudadanonan bibo manera ta criminal nan ta. Bao di AVP hasta macambanan manera awe den feliz memoria Wubbo Okkels kende a nabega un boto “kens” Mike Eman a dicidi pa regal’e 2 MIYON di e pueblo aki y AVP y tur su parlamentarionan tabata keto keto. Asina tin Richard Brandson cu a bay cu MIYONES, TNO y Phillips cu ta cobra hunto 10 MIYON.
Jennifer Reyes sinembargo kier defende e oposicion mediocre cu nan fechorianan y engaño pa trata na bruha pueblo y trece duda den e desaster financiero cu AVP a crea. Raymond Knops a declara siman pasa cu den 8 aña di AVP e debe nacional a crece di 40% pa rond 90% y a yama e maneho decabeya aki uno “ZEER DRASTISCH”. Esaki ta splica tur cos di e maneho di Mike Eman di cual Jennifer Reyes a vota VOOR pa tur fechoria di cual awe nos mester bay carga e responsabilidad.
Como cu Jennifer ta sigui hiba e politica di manipulacion y engaño mescos cu su lider Mike Eman mi ta obliga di haci un solo pregunta na Jennifer Reyes awe y lo kier wak si e ta bay ta sincero cu pueblo, Si Jennifer mes no kier contesta mi lo ta obliga pa contesta pe y lo trece varios documento den conferencia di prensa. Papa a gana un Bid pa drecha autonan di companianan estatal? Cuanto Papa a cobra den 8 aña? Politica tin biaha ta cruel pero Jennifer tambe ta riba e lista cu famia a strica basta placa banda di e lista cu nos a menciona caba algun siman atras di Richard Arends kende a strica casi 2 MIYON florin di e pueblo aki cu su Horizon Consultancy y puestonan den gobierno. Nos lo lag’e te aki pa awe.


text:
E kampaña pa Dia di Tata ta regalabo un biahe pa 2 persona pa Aruba!
Sigfrid Cornelia a gana outo #143 na Carnaval Casino
WILLEMSTAD/JUNE 2018– Basta dia e’la keda riba e podio na Carnaval Casino i a konta ku atmirashon di tur esnan ku a pasa purba nan suerte. Pero tabata Sigfrid Antonio ‘Johnny’ Cornelia ku a bai kas ku un bunita KIA Cerato 2018 nobo nobo- djaweps anochi! Unabes ku a alarma di Win A Car a zona, tur atenshon a bai riba e outo, ta despues di kasi 1 luna i mei ku tin un otro ganador. Johnny Cornelia a gana outo #143, ku e kombinashon ‘ mystery bonus’ purbando su suerte ku apénas $5.
Pa selebrashon di Dia di Tata, Carnaval Casino ta duna miembronan chèns di gana un biahe pa Aruba pa 2 persona, un estadia di 2 anochi na Renaissance Aruba Resort, desayuno i sena pa 2 persona na Aquarius Restaurant, mas $500 kèsh! Sorteo ta tuma lugá riba djasabra dia 16 di yüni próksimo. Ademas, ketu bai tur miembro tin chèns di gana míles di punto tur siman den e ‘Spring Points Campaign’. E puntonan nan aki por wòrdu usá pa gana premionan kèsh pero tambe otro premionan atraktivo manera un weekendstay òf te hasta un outo! Sorteo ta tuma lugá tur djasabra! Pa mas informashon tokante reglanan por pasa na e “Players Center” den Carnaval Casino òf yama 435-5089. Carnaval Casino ta habrí tur dia for di 10’or di mainta te 4’or di mardugá ku posibilidat pa parker bo outo grátis. Kòrda tene e página di facebook di Carnaval Casino na bista! Si bo ta bai purba bo suerte, hasié semper responsabel!
Riba fotonan momentu ku sr. Sigfrid Cornelia a keda rondoná pa representantenan di Carnaval Casino. Masha Pabien!


text:
E situacion di e choller conoci di Polis Malonchi ta saliendo for di man. No tin hende pa wak p’e y no tin famia cu kier tum’e. Diahuebs un ciudadano a presenta na Warda di Polis di San Nicolas bisando cu e ta fada caba di problema cu Malonchi ta causa p’e.
Pa 11.20 di mainta ta presenta na Warda di Polis San Nicolas e homber MJB (39) pa expresa su preocupacion pa e conoci di Polis y Husticia Malonchi. E homber aki ta manager di Community Pool na San Nicolas. Pa algun tempo caba ta drenta e facilidad aki sin permiso di ningun hende. E ta haci su necesidadnan (pupu) den y rond di e pool.
Diahuebs esnan cu ta atende cu e pool a yega tempran pa haci e pool limpi y a topa cu Malonchi den e pool ta haci su necesidadnan. E ta fada di e situacion aki y ta pidi pa mira kico por haci.


text:
Stichting Casa Cuna Progreso lo organisa un evento di Back To School pa nan recauda fondo.
Sra. Mandy Leijenaar di RDA ta mustra cu ta importante pa RDA ta parti di e balornan di scol y duna bek mas hopi cu nan por na comunidad. Por spera mas proyectonan di RDA pa comunidad di Aruba. Sra. Leijenaar ta haci un invitacion na henter comunidad pa asisti e evento aki cu lo tuma luga diadomingo awo, 12 di Augustus, for di 10’or di mainta te cu 5’or di atardi. Ta bay tin diferente actividad pa mucha, rifa di tas, DJ Metropolis pa yena e evento cu ambiente. Sra. Leijenaar ta duna danki na e boluntarionan, en especial Cruz Cora, y e empleadonan di RDA cu ta inverti nan tempo pa proyectonan asina hunto cu Casa Cuna. A logra cera un ekipo di 20 empleado di RDA pa yuda riba e dia aki.
Sra. Leijenaar ta splica cu tur placa cu wordo recauda diadomingo awo lo bay bek pa Casa Cuna. Nan tin diferente proyecto pendiente. E ta invita comunidad di Aruba pa bin diadomingo pa apoya e causa aki. Esaki lo ta e ultimo diadomingo prome cu scol cuminsa y e idea ta pa e muchanan di Casa Cuna y otro muchanan invitado pa diverti riba e dia aki.


text:
Den un reunion cu piscado, Minister Chris Romero a duna di conoce cu lo bay trece aclaracion y solucion pa facilita y salvaguardia e ofishi di piscado.
Esaki ta referente e ley di prohibicion di ‘spearfishing’ y e ley di proteccion di, entre otro, diferente tipo di pisca indigena.
Conhuntamente cu e titularnan di Medio Ambiente y Husticia, respectivamente, a yega na un acuerdo pa cu e tres puntonan aki:
1. Lo bay hasi un cambio den e ley di ‘spearfishing’ caminda lo permiti e piscadonan uza e tecnica aki atrobe, pero den cierto areanan. Esaki cu e animo di mantene y proteha nos coralnan, cu ta di vital importancia pa nos bida marino.
2. Lo bay duna un aclaracion y splicacion amplio riba e ley di prohibicion di diferente tipo di pisca indigena. Esaki despues cu a sali na cla cu tabatin mal entendemento den interpretacion di e diferente tipo di piscanan. Por tuma como ehempel e djampou. Ta compronde bou di ‘djampou’ e diferente tipo di pisca den e especie aki, pero realisticamente ta algun tipo so ta protehi. Lo mester claridad tambe den e manera especifico di pisca algun especie di pisca.
3. Ministernan encarga cu e carteranan di Sector Primario, Medio Ambiente y Husticia, a implementa un grupo di trabou cu tin como tarea investiga profundamente y trece solucion y alternativa concreto pa cu e dos leynan aki.
Minister Chris Romero no solamente ta e titular di Sector Primario, pero tambe ta un piscado y como tal ta compronde absolutamente e decepcion y frustracion di tur piscado.
Esaki ta un di e motornan principal tras di e empeño cu e Minister encarga cu Sector Primario, tin pa keda sondea un solucion den pro di nos piscadonan, sin perde for di bista e interes general di nos pais.


text:
Dialuna anochi Polisnan di Strand Politie a wordo pidi na Brickell Bay. A drenta informacion cu e manager kier papia cu Polis mirando cu lo tin sospecho di marihuana den camber. Ora cu polis a yega eynan a papia cu gerencia. Nan a splica cu a sinti holor di marihuana parce den un of dos camber di e hotel.
Tabata kier pa Polis atende cu e guestnan. Polisnan a bay cu manager na e camber pa asina mira si e turistanan tey. Ora cu Polis a yega na e camber, a bati pero ningun hende tabata den e camber. Polisnan a bisa e manager pa yama ora cu e turistanan bolbe y atende cu nan riba e supuesto humamento di marihuana den camber.


text:
ORANJESTAD – Ayera diadomingo na Moomba Beach a tuma lugar e evento di Aruba International Fighting Championship Ring Girl Competition.
Dia 28 di April proximo lo tuma lugar e rematch di Gregory Milliard vs Muhammad Abdullah den locual ta bai bira un magno evento di MMA aki na Aruba.
Durante e anochi lo ta bai tin 3 bunita den persona di Chimay Ramos, Desiree Hernandez y Seychelle Spencer.
E ring girls a gana nan prizes di GNC Live Well Aruba, Rejuvenate Medi Spa, Garnier, Maybeline, G&G Pizza, Island Girl.


text:
ORANJESTAD – E ekipo di LA Dodgers tin mas profundidad cu e team di 2016. Nan ta ariba 2-0 den e serie contra di Chicago Cubs despues di un walk off homerun di Justin Turner.
E diferencia grandi e anja aki compara cu anja pasa ta e 3 agente liber cu nan a mantene durante di offseason.
E pitcher Rich Hill cu a pitcha un tremendo wega number 2, Kenley Jansen y Justin Turner a termina e partido, Jansen pitchando y Turner na bate.
Despues di e victoria di 4-1 ariba Cubs diadomingo anochi, Jansen y Turner tawata sinta den e press room tras di tercera base den Dodgers Stadium, mescos 9 luna prome unda conhuntamente nan a tene nan conferencia di prensa pa annuncia nan contract nobo.
Turner y Jansen officialmente no a tuma e desicion te despues di bruid di Kenley Jansen na Curacao. Ta na momento cu nan tawata corta cabey ta unda nan a papia di con nan a jega Dodgers y con bon e grupo di pelotero ta cu e momento ey nan a tuma e desicion.
Jansen facilmente por wordo considera un di e mihor closer den MLB, e la pitcha den tur wega di playoff pa Dodgers te na e momento aki. Jansen ainda ta corda su performance di e anja anterior.
Esey mes a pone tur cos den plan y movecion. Jansen na December a sinti un convicion fuerte cu lo e desea di keda cu e unico ekipo cu e la conoce, mientras cu Justin Turner si tawatin perspectiva di diferente ekipo.
Te e momento ey, unda nan a corta cabey hunto ora nan a reflexiona ariba nan experiencia na Los Angeles y kiko e ta significa pa ta un Dodger y con bon e organisacion y su hendenan ta cu e realisacion a jega.
“Mi a bise riba dansvloer, mi a bise, I’m coming back.” asina Turner a bisa Jansen.
Siguiente dia Turner a viaha pa Aruba unda cu sinta na beach e ta lesa ariba Twitter cu Jansen a tuma e desicion di keda cu e ekipo di Los Angeles Dodgers.
Awor hunto nan ta liderando e ekipo di LA Dodgers pa un World Series.


text:
ORANJESTAD, Aruba – E dos comisionnan di Parlamento, esta comisionnan di Turismo, Finansa y Economia a tene un reunion cu e hunta directiva di Aruba Hotel and Tourism Association (AHATA). Durante e reunion aki e Parlamentarionan a scucha diferente preocupacion den e sector turistico di parti e hunta directiva di AHATA.
Parlamentario di MEP, Louisette Christiaan-Yarzagaray, a expresa cu no ta prome biaha nan a yega di scucha cu falta empleado. Hopi biaha tipo di trabounan cu Arubianonan no kier eherce ta un topico cu a bin dilanti na diferente ocasion. E sector turistico ta uno hopi grandi y e Parlamentario ta kere cu nan ta sinti esaki mas. Esaki tin di haber pa 2 cos, di cual e prome ta e tipo di polisa (beleid) con nan ta maneha hendenan di afo pa haya e permiso necesario. E di dos punto ta con a forma e hendenan aki na Aruba pa traha e tipo di trabounan aki. Nan ta pensa cu e ta un combinacion di drecha e procesonan di Gobierno, pa canalisa e proceso aki mas facil.
Parlamentario di MEP y Presidente di comision di asunto economico, financiero y personeel organizatie, Daphne Lejuez tabata presente na e reunion cu hunta directiva di AHATA, unda a scucha tur inkietud y nan plannan. Tambe kico nan ta mira como desaroyo den turismo y asina nan por haya un miho idea kico ta e necesidadnan di e sector turistico, pero tambe conhuntamente con pa yega na solucionnan pa yuda crece e sector aki.
E prome reunion cu Parlamento tabata uno fructifero, asina general manager di De Palm Corporation, Warren Stanley a duna di conoce. A discuti hopi reto cu AHATA y e industria turistico ta experenciando. E hunta directiva di AHATA ta sinti cu tur punto treci padilanti tabata bon ricibi y e feedback cu nan a haya tabata bon. E hunta directiva a mustra nan preocupacion riba e economia y e empleadonan, p’esey nan a trece e puntonan aki dilanti. E prome reunion pa Parlamentarionan y hunta directiva di AHATA tabatin resultado fructifero. Ambos partido ta premira cu lo bin mas combersacion.


text:
Un Kristian Por Aseptá Tratamentu Médiko?
E kontesta ku Beibel ta duna
Klaru ku sí. Hesus a indiká ku su siguidónan por buska tratamentu médiko ora el a bisa ku “
hende bon di salú no tin mester di dòkter, ma hende malu sí.” (Mateo 9:12) Aunke Beibel no ta un buki médiko, e ta kontené prinsipionan pa guia hende ku ke agradá Dios.
Pregunta ku bo tin ku hasi bo mes
1. Mi ta komprondé e tratamentu ku dòkter ke duna mi? Beibel ta konsehá nos pa buska informashon konfiabel en bes di “
kere tur kos.”—Proverbionan 14:15, Beibel Santu.
2. Mi mester buska un di dos òf di tres opinion? Ta bon ku bo por akudí na algun di e ‘
hopi konseheronan’ ku tin, spesialmente ora bo kondishon di salú ta grave.—Proverbionan 15:22, Beibel Santu.
3. E tratamentu ta bai kontra e mandamentu di Beibel pa ‘
apstené di sanger’?—Echonan 15:20.
4. E diagnóstiko òf tratamentu tin di haber ku spiritismo òf bruheria? Ta bon pa sa esei, pasobra Beibel ta kondená “
bruheria.” (Galationan 5:19-21) Pa bo haña sa si e tin di haber ku spiritismo òf bruheria, hasi bo mes e siguiente preguntanan:
E persona ku ta duna tratamentu ta praktiká spiritismo?
E tratamentu ta basá riba e kreensia ku ta un enemigu ku ta praktiká bruheria òf un dios ku bo a ofendé a kousa e malesa?
E persona ku ta duna tratamentu ta usa rito religioso, magia, opheto òf otro praktiká di bruheria tantu den preparashon komo den uso di remedi?
5. Mi ta demasiado preokupá ku mi salú? Beibel ta konsehá: “
Laga tur hende mira ki rasonabel boso ta.” (Filipensenan 4:5) Ora bo ta rasonabel, esei lo yuda bo konsentrá riba “
e kosnan mas importante,” manera asuntunan spiritual.—Filipensenan 1:10; Mateo 5:3.


text:
Koalishon i oposishon ku nan kortinanan di huma politiko pa laga pueblo lubida e subida miserabel di salario minimo ku 17 sen. Otro logro di kapitalismo krioyo.
Category: Emansipashon
1 aña Jasmin Salbahe TV, Pabien Direct
Bon:
– Germone de Lima ku su kabei natural ta un imagen ku ta yuda oumenta e muhe pretu YDK di stima su mes tur dia di nobo ora e ta riba pantaya.Hobennan talentoso a hana un oportunidat di nan bida pa kuminsa mesora den grandi produsi notisia. Ratu ratu tin notisia mas agresivo mas amplio mas profundidat riba topikonan di momentu.
Malu:
– hopi sensashon, notisia di momentu (breaking news) pa loko, muchu hambra pa sanger i destrukshon, bomboshi. Falta di notisia importante di islanan Aruba, Boneiru i islanan ariba. No tin notisia di region Karibe i Latino Amerika i Merka.
– Programashon debil ku ta depende riba eksito di Kabei Boto, no tin nada pa mucha, hende grandi. No tin debate, foro, diskushon riba topikonan ku ta na ordu di dia. Siegu pa plaka pesei no ta mira ku Korsou mester un planta di televishon ku ta yuda eleva e YDK for di su situashon sosial ferfelu ku e ta aden.
– Novela venezolano ta un abominashon pa mente i wowo di YDK pretu. Kompanianan ku ta sponsor programa na televishon tambe mesora ta risibi e poder di manipula berdat den notisia na tv i radio. (Vanddis/MFK)
Pabien Jasmin Salbahe pero mane e disku ta bisa Tula te ainda no ta wak paso tin hopi koi drecha.
1795: Vense ó Muri
Den un entrevista na Z86 na 1990 Gibi Bacilio a bisa ku na 1795 e hende pretu sklabisa a lanta kontra e hudieu i protestant blanku ku tabata e shonnan di e tempu ei. E mesun gruponan aki ta e kousa di e sirkumstansianan di pobresa ku pueblo ta biba bou di dje. E elite dominante ta manipula e gobiernu i tin tur kapital riba nos isla. Gobiernu tin ku sinta na mesa ku e gruponan di poder i konvense nan pa buta nan plaka i propiedat na servisio di pueblo. Su palabranan 27 ana despues ketu bai tin mesun balor. E analisis sosio-finansiero no a kambia strukturalmente ….ainda.
Preshon severo
ku ta nase den
sanger di hende
ta algu presioso.
Un kurason ta borota,
un kurason ta brota,
un kurason ta buskando
un salida for di
e tragedia di tormenta sosial.
Bo no por dividi i reina mas
Bosnan no por kima maishi mas
No tin posnan di awa mas pa venena.
E sanger nobo
ta kushi den
polbu di
magia i misterio
ratifikando
e huramentu libertado
di 1795.
Felis Dia di Republika Pretu Liber di Korsou 2017
Tin 2,3 T-shirt ainda pero e sweaternan si a sobra hopi. Hasi bo pedido via triunfodisablika@gmail.com
Benga Bo Avochinan 2017
Kantika di emansipashon:
Kwe bo haf bek,
Kwe bo Dok bek,
Kwe bo CPA, CPS bek,
Kwe bo barkunan di fruta bek,
Kwe bo pakusnan den Punda bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo plaka den bankonan bek,
Kwe bo plaka den fondonan di penshun bek,
Kwe bo prespuesto di gobiernu bek,
Kwe bo pan dushi ku rasenchi ku kané bek,
Kwe bo pan frances i pastechinan bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo eirport bek,
Kwe bo zona liber bek,
Kwe bo Kamera di Komersio bek,
Kwe bo televishon, radio i korantnan bek,
Kwe bo San Juan, Kas Abao, Porto Marie bek
Kwe bo Piscadera, Veeris, Wechi bek,
Kwe bo direktivanan di skol bek,
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Kwe bo refineria Isla bek,
Kwe Skalo bek, bo banko sentral,
bo biblioteka, bo Curoil,
Kwe bo tereno na Oostpunt bek
Kwe bo Spaanse Water bek,
Kwe tur bo hotelnan bek,
Kwe The Movies i Cinemas bek karago
Kwe tur e triyones di ulanda bek,
Kwe tur dondru bek
Djandjara, Djandara yoba skèzè
Djandjara, Djandara yoba skèzè
Djandjara, Djandara yoba skèzè
Jandi Paula – Shon i Katibu
Aki nan solamente pa lei ta tin abolishon di sklabitut. Niun kaminda den historia di e pais aki bo por a lokalisa un kiebro den e relashon original di shon i katibu. t’asina ta ku te dia di awe e ydk pretu a keda un ser dependiente. — Alejandro ‘Jandi’ Paula
100 Logro di Kapitalismo Krioyo – Tur Mucha Mester Kome
Kapitalismo krioyo ta inyekta un likodo di lubida berdatnan historiko den hende ku por trese kambionan struktural den sosiedat. Un ehempel klasiko ta e revelashon despues di 17 ana di un reportero ku semper a proteha i kome for di e gremio elite ku ta e arkitektonan di krea sistemanan opresivo kruel ku ta hasi hende pober na Korsou porfin yega na un konsenshi fini ku pobresa ta eksisti i konsekuentemente tur mucha pretu no mag di tin hamber.
Jossy Rosales – Rei di Skalo
Ta ken a sakami for di Skalo? Hende blankunan. Ta ken a kumpra tur luga den Skalo? Hende blanku, makambanan.
Ken tabata dono promo? Hudieunan. Ami ta e uniko YDK ku e kolo aki ku nan ta yama ‘tristu’ ku a tribi di kumpra siete kas. Monumentunan ku tabata dono di protestant i hudieu. Drecha nan ku mi mes sen.” – Jossy Rosales – 13 di mei 1937
Amado Römer – kapitulo 107 versikulo 1
Den un temporada di retiro i fortalesa spiritual simannan largu un dje medio di komunikashon mas influensial Direct TV bou di liderasgo di Jachmin Pinedo a bin ta anunsia ku yen fanfara un novela nobo ku ela kumpra pa su televidente. E forma ku Direct a bin ta alaba e novela kasi hende lo kere ku benida di Hesus na Korsou ta na kaminda. Ta di lamenta i bergonsoso kon Direct no ta tin e kurashi komersial i kristian pa produsi un programashon diario tokante Kuaresma pa alimenta i alsa e spiritualidat di su publiko den tempunan di konfushon i trastorno sosial.
Den santu buki di Amado Romer e splikashon di e aktonan kondenabel di media ta hopi kla. “Skritura ta bisa: Diabel chiki nunka por konvense un pueblo di bai wak un novela Venezolano i laga nan kere ku esei lo duna nan bida eterno.”
Kurashi
Helmin Wiels a yuda pueblo di Korsou pa nunka tin tantu temor pa kritika i dekonstrui e armaduranan di poder ekonomiko-finansiero i estado ulandes ku huntu den nan bembe di violensia ta e inventornan di pobresa i tur sobra malisia sosiopolitiko.


text:
Fridi Martina a kanta: “….Korsou inspirami pa mi bolbe kas, stop di bende nos awa i nos tera pa depchi awo, sera boka di tur ku ta bisa ku nos no lo por. Ai Korsou habri man, mi ke ta bo yu. Kurason ta bo nifikashon.”
Category: Papiamentu
Papiamentu Sangrando [3]
Ced Ride 17-6-2006 : “Ni nos mandatario ehekutivo ta para ketu na e balor di Papiamentu. Nos ta ridikulo. Poder kosmiko ta kobra nan.”
Loke e grupo di 9 ke hasi ta kolder, kolder ta pure onzin
Loke ta pasa den partido MAN no ta slaat un goed figuur
Su kara tabata getatoeeerd. Esaki m’a maake mee den mi trabao
Nan por sluite uit PWFC nos ke un presentashon di Guan Dong Zengron
Un ambtsmisdrijf a wordu komete esei ta e rooie lijn
In ieder geval djamars tin e fiesta, vooral pa esnan ku gusta
Bo ta kies eieren pa bo geld
Podise ooit nos lo hana sa kiko a para ku e kaso
Nan tin ku kom met de billen bloot
Direct: niet te stoppen!
Referendum Reparashonnan pa Genosidio, Sklabitut i Kolonialismo
Referendum riba e tema transedental di rekobra e dignidat di YDK pretu na Korsou pa medio di reparashonnan na Korsou pa e genesidio di komunidat Kaketieu i sklabitut i kolonialismo ku hende di desendensia Afrikano a pasa aden for di 1634 te ku awe.
E pregunta den e referendum ta un aklarashon riba e manera ku e YDK pretu mester risibi su pago finansiero pa e krimen inhumano ku Ulanda komo estado a komete kontra di dje:
- Pago kesh pa 777 generashon largu
- Un fondo finansiero ku ta inberti e plaka den e bida di e YDK pretu riba tur nivel pa 777 generashon largu sistematikamente
Bèbè ta Bedei Trint’i Mei
“Kada YDK awoki tin e sintimentu ku e ta keda goberna pa famia Jonckheer. Un Jonckheer gobernado, un Jonckheer representante pa Antias na Washington, un Jonckheer miembro di parlamentu i propone komo minister plenipotensario, un jonckheer dono di un empresa merkantil kaminda hopi preisnan ta keda determina i monopolionan forma, un jonckheer dono di La Prensa korant di gobiernu, un Jonckheer ku tin tur pakus di suvenir, E ora ei tur obrero sa ku pa yega na algu den mundu aki bo mester ta miembro di famia Jonckheer. Pero e no por pasobra e ta pretu i Jonckheer ta blanku.” – Hubert ‘Bebe’ Rojer riba e rebolishi di trinta di mei 1969 na Korsou
Viktor ‘Ví’ Bartholomeus
Di ki manera Di ki manera nos ta biba n’e mundu aki, ora mi hasi bon, pekadó di m’a hasi malu, ora mi hasi malu, pekadó ta marmorami – Viktor ‘Ví’ Bartolomeo a transishona ne mundu di Weze, un danki na komparti su konosementu di kultura di Korsou pa e sanger hoben por bona.
Un Beka pa Dekka
Konstitushon Republika Liber di Korsou:
Tur dono di casino i ofisina d number ta obliga pa duna nan trahado feminino i yunan un beka pa sigui estudionan den eksterior i na Korsou. Kada ana un total di 25 beka mester keda duna pa garantisa un independensia ekonomiko-finansiero pa hendemuhe ku ta kabes di kas. Asina ta, asina ta
Mac Alberto – Mensahe pa Kapitalismo Krioyo
11 di februari 1971 ta tin e alegashon ku Mac Alberto presidente di sindikato BTG a drenta sala di reunion di Kamera di Komersio hostina ku un pakete di dinamit pa anunsia e marionetanan di e elite ku kapitalismo krioyo ta matando e klase trahado pretu na Korsou i ku un djis abolishon di e negoshi neokolonial di sklabisa hende lo bira un realidat nobo.
Debe Diaboliko
Papiamentu, Un Kaso Babeloniko
E ta un tiki beledigend den sentido ku e kaso ta politiek omkleed. Pero nos lider a hasi uzo di su zwijgrecht. Tende’ki Dwight ami a reta nan tur ku e muhe ei ku blinddoek bisti no ta siegu. Openbare Ministerie ta akusele di a tuma plaka, geschenken, giften di Corallo. Djis warda, sinta ketu ketu paso Peppie ta bin aden i desbarata tur bewijs ku nan tin kontra dje. Kos serio, nos ta un partido drechi, niun hende por koop nos om. E forsanan kolonial ke loop vooruit e feitnan loke ta algu kondenabel. E ta inosente te ora e tegenoverstelde ta proba dilanti wes i mi ta eens ku e gritu pa subi kaya, nos hustisia ta zoek. Nan tin ku para e kleineermentu di un komunidat djis pasobra e barbertje moet hangen nan lo hasi tur kos den nan poder pa preveni ku e wes lo keda boven de partijen. E no ta sier e kadena hudisial aki, nos mester mas yu di tera patriotiko den e instituto ei.
Mi tin sigur ku esaki lo kaba na opruiing, bo no por asesina su karakter paso e tin tantu mil voto pintando e komo un boef ku a verduister plaka. E baina aki achteraf a kansa mi kabes, nos no ta interesa den repliek, dupliek, ni nos ta wori si nan por kulpabilise di ambtelijke korupshon. Pero toch op zijn zachtst gezegd e lastu dianan aki tabata leerzaam. Ta di warda wak si nan lo trekke in su actief kiesrecht. Otronan a bedei ku un sosiopat ta hasi asina zielig pero esaki te preis ku e tin ku paga pa su martirsashon, diolaga su ser kerinan lo kuide pasobra e ta un peliger pa su mes. Nan ta brua hende si ku nan gewoontes tiki djaki, tiki djaya, nan ke bringa kolonialismo pero nan no ta protesta, ta mane e abuzo pa nan ta hopi lekker of mane TelecuracaoFM su slogan: ‘Gewoon Heavy‘. Tres aña largu nan no a buska sosten internashonal, lagando e lamchi kana bai abatoir, hopeloos ku e politikonan aki. Prensa tambe, tur a beken kleur, hasta tin un korant ku a skibi un editorial ku esaki si nan no ta bai tuma dje makambanan pero ku koningsdag e bandera rood, wit, blauw ta bula haltu aya na Otrobanda. Ai no yu, ken por ku tantu hende charlataniko he? Aunke mi no ta gusta papia ulandes den mi idioma Papiamentu manera bosnan henter dia tur ora ta hasi mi ta splikabu ku tur ta un tou di Kumbu, na ulandes nan ta bisa un dwaallicht.
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
E bentaha di kolonialismo ulandes ta ku ela produsi hende ku ta bai studia lei, gradua komo hurista, abogado, agita kontra atrosidatnan kolonial pero semper ninga di defende e pueblo aki pa medio di nan konesementu huridiko estatal i hiba estado NL dilanti mesa berde.
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Boutisa den sinberguenseria Amparo i su ruman multi-mionario Robbie Dos Santos no por habri band’i Coshel un supermerkado koperativa ku ta ofrese produktonan barata pa pueblo por alimenta nan mes. Kombiertiendo 5% di su ofisinanan di number den koperativa ku lo duna e ganashi bek na e bario tampoko lo mira lus di dia.
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
E ira di imposibilidat ta halando rosea den presidente di Banko Sentral, den su reinado di un kwart siglo e no a interesa su mes pa inberti den un programa eskolar di edukashon finansiero. Regimen di asosashon di bankonan no ta permiti pa eksisti un nashon di hende pretu ku ta kuida nan saku.
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Ni maske sigi hinka rudia pa Gregory Elias e no ta bai revela kon pa drai e negoshi di offshore pa muchanan di Ser’i Papaya tambe por gara miones, niun tayer agendà pa komparti konesementu kon ta krea fortuna.
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Palasio di gobernado pesta ku spokinan supmiso di tempunan aya suplando den su orea pa legumai e tentashon di bira soberbe i supversivo kontra korona i kasnan santu.
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba
Kueru Kurasoleño, Maskara Makamba


text:
Sr Haime Croes ,coordinador di e programa Perspectiva Mundial di IPa, durante un conferencia di prensa a splica den detaye cual lo ta e funcion di esaki.
Tres aña lo pasa caba unda cu IPA a sigui e iniciativa di United Nation unda cu nan a bisa cu schoolnan superior tambe lo mester bay cu e concepto Duurzaam Ontwikkeling, tomando en cuenta nan futuro generacion, unda cu nos lo siña pa preserva e ambiente pa nan lo por cuida y disfruta mescos cu nos generacion. Esaki lo ta basicamente e concepto di e programa aki cu lo cumpli caba cuarenta aña bieu y United Nations lo a hinca den nan programanan.
Sr. Croes di IPA a sigui splica, cu nan lo bay operacionaliza door di e iniciativa di United Nation, anto un di e manera cu nan lo bay haci ta den cuater forma cu lo ta people, planet , profit, participacion di gobierno. E cuaternan aki, cada uno a bai school y bay splica nan un pa un, unda cu tur hende lo por yega na e ensañenza, percura tambe pa na haya un trato medico bon tambe, y tur esey a wordo splica den detaye .
E otro aspecto ta Didactiek Duurzame Ontwikkeling, ehempel di e resultado di nos vertaling, ta cu hopi di nos studiantenan a bay duna les na diferente school y planta mata, siña e muchanan cu lo yuda nos planeta , oxigeno e ecosistema, mes cos cu plantacion di fruta cu berdura y EPI a acopla e dos parti aki pa lo ke trata e parti di plantacion.
Tambe e maestronan a by de natuurkunde y aardrijkskunde tambe a bay busca alternativa pa ahoro di energia, anto IPA a traha pa promove Duurzaam Ontwikkeling na school den les pa e muchanan. United Nation a evalua na aña 2015 tambe e agenda unda cu hopi biaha biaha a keda atras 40 aña pasa unda cu aspecto economico lo ta mara na e aspecto di medio ambiente y Sr Haime Croes di IPA ta considera cu lo ta un di e puntonan mas importante tambe unda cu lo tin atencion poni riba uzo y mantencion di medio ambiente,y akinan na Aruba Tambe manera e green corredor.
Finalmente Sr. Haime Croes a bisa mayoria di gobiernonan lo deh e aspectonan social a keda atras, y cu e concepto di next genaration lo mester wordo cambia en bes wak e tema den un forma holistico, bin trahe den dos parte, unda e ta bira, holistico, unda cu ta compronde con nos mundo ta hinca den otro y e di dos uza e concepto di Duurzame ontwikkeling como e metodo pa yuda resolve nos problema pa loke ta trata cu ambiente. E concepto aki lo bay na su di dos dimension asina aki, unda un aspecto no lo por los cu e otro, segun Sr. Haime Croes, coordinador di IPA.


text:
Si bo ke traha komo empresario na Boneiru ta un obligashon pa bo registrá bo empresa den registro komersial. Si bo no hasi esaki bo empresa ta ilegal, i naturalmente bo ke prevení esaki. Bo ke sa mas tokante e registro komersial? E ora ei wak AKI (Nederlands).
No ta difísil pa inskribí bo empresa den registro komersial, pero e ta pidi si un tiki di bo atenshon i di bo tempu. Bo mester kumpli ku algun eksigensia legal pa logra un inskripshon eksitoso. Pa e inskripshon nan a desaroyá formulario di Kámara spesial kaminda bo por yena i entregá kambio / inskripshon. E formularionan di Kàmara aki bo por haña grátis na KvK òf bo por ‘download’ nan AKI (Nederlands).
Si bo a lanta un PERSONA HURÍDIKO na notario, den promé instante bo no tin mester di hasi hopi kos. Esaki pasobra e notario ta legalmente responsabel pa e inskripshon di bo persona hurídiko den registro komersial. Pero naturalmente abo komo empresario mester perkurá si pa yena e kontestanan korekto riba e formularionan. Pues sòru semper pa bo yena e formularionan huntu ku e notario. Si no ta un persona hurídiko bo ta lanta (por ehèmpel un negoshi propio (EZ) òf un Sosiedat Kolektivo (VOF) ), e ora ei bo mes tin ku inskribí e empresa aki.


text:
anahi schreuders
-
Buenos Aires 2018
Anahi Schreuders a landa un tempo di 1:15.14
Anahi Schreuders a landa un tempo di 1:15.14 den e 100m pecho pero no tabata suficiente pa drenta e final…Read More »
-
Buenos Aires 2018
Anahi ta conta di e prome dianan na Buenos Aires
Anahi Schreuders ta conta di su experiencia na e Ceremonia di Apertura di e Weganan Hubenil di Buenos Aires y…Read More »
-
Buenos Aires 2018
Anahi Schreuders a landa un tempo di 34:37
Anahi Schreuders a landa un tempo di 34:37 seconde den e 50m pecho pero no tabata suficiente pa drenta e…Read More »
-
Buenos Aires 2018
YOG: Anahi Schreuders Landamento
Conoce e atletanan cu lo representa Aruba den Weganan Olimpico Hubenil Buenos Aires 2018. Na vispera di e Weganan proximo…Read More »
-
Barranquilla2018
Anahi ta conta di e Weganan CAC
Anahi Schreuders ta conta nos con a bai cu e Weganan CAC aki na Barranquilla.Read More »
-
Barranquilla2018
Natacion a sigi na Compleho Acuatico
Compleho Acuatico Eduardo Movilla un biaha mas tabata cla pa e landadornan di e Weganan Centroamericano y del Caribe awenochi.…Read More »
-
Barranquilla2018
Anahi den finale B
Diabierna anochi, Anahi Schreuders tambe a participa den e Finale B di 100 meter pecho. Caminda a demostra su corahe…Read More »
-
Barranquilla2018
Competencianan a start na Barranquilla
Awe nos atletanan di natacion, Daniel Jacobs, Mikel Schreuders y Anahi Schreuders a mira accion den nan categoria. Daniel Jacobs…Read More »


text:
SDKK: nos tin talento di fishi, nos a demostrá esaki ku resultadonan positivo
WILLEMSTAD—Konforme e maneho di Minister di Hustisia, sr. Quincy Girigorie pa pa revisá nos sistemanan di resosialisashon. Esaki pa asina ku esnan ku kometé un krímen i haña un kastigu di prizòn por bini den kontakto ku programanan integral i efektivo di formashon pa asina evitá residivismo. Resosialisashon mester inisiá for di momentu di detenshon. Den e kuadro aki, S.D.K.K. ta den un proseso pa wòrdu ekipá pa por traha riba e formashon i desaroyo di e klientenan debidamente durante di nan detenshon. E trayekto di formashon aki ta kana pareu ku esun di trahadónan di SDKK, riba e tereno spesífiko di resosialisashon, ku tur dia ta den kontakto ku e kliente.
Prevenshon i resosialisashon mester ta dirigí pa gran parti riba hóbennan. Ta p’esei SDKK ta den e proseso pa sigui introdusí trayekto di edukashon i formashon riba nivel, en espesial pa e grupo di hóbennan detené ku no a haña un bon guia i formashon na kas.
Durante di e aña eskolar sèptèmber 2017 te ku yüni 2018, SDKK a inisiá kuater trayekto piloto kaminda ku 32 kliente por a inskribí i partisipá. Motibu di e kantidat mínimo/máksimo aki tabata paso: ta trata di proyektonan piloto, mester a salbaguardiá e seguridat durante di e momentunan di lès i e posibilidat pa aloká mas klientenan den e lokalidat tabata na e momentunan ei no tabata posibel. Ta trata di e siguiente fishinan: sastreria, lasdó, furadó i karpinté. Finalmente SDKK a finalisá e trayektonan ku 19 studiante, di kual 15 a graduá ku un diploma. Ta trata di 15 riba nivel 1 di SBO i 4 riba nivel 2 di SBO. Es desir 3 kosedó, 6 lasdó, 4 furadó i 6 karpinté. Pa kada un kliente e proseso di estudio tabatin su propio retonan individual. Asina ta ku un par di kliente a kai afó dor di diferente faktor/motibu. Ta trata entre otro e disiplina nesesario pa keda di focus riba bo estudio lòs di tur kos ku ta pasa ku bo durante di bo detenshon. Tambe tin klientenan ku a preferá di tuma un trabou den SDKK pa por ehèmpel hasi limpiesa òf yuda den kushina, pa asina nan por tin un entrada. Tambe tabatin kliente ku a hasi nan mes kulpabel na aktonan kastigabel ku a prohibí ku nan por a kontinuá.
Kada grupo di estudio tabatin su propio karakterístikanan. Por ehèmpel e grupo di lasdó a start komo un grupo hopi uní i a keda uní te na final. Tabatin 2 studiante ku a yuda e grupo hopi bon ku sosten i konseho ku tur por a logra huntu. Un studiante hóben ku no ta komprondé Ulandes bon i ta slou den e parti di teoria, a haña un sosten enorme serka un kliente ku a tuma boluntariamente riba su mes pa tradusí tur lès ku tabata tin mester pa e hóben studiante tambe por a sigui i finalisá e studio ku éksito. Por sierto e kliente hóben aki a resultá di ta e esun ku a destaká na final di e aña eskolar aki. Di un persona ku no tabata sa nèt nèt nada, den unu ku hopi talento. Tambe tabatin un studiante ku a sa di demostrá abilidat di lasmentu tremendo, dor di krese personalmente i a sa di duna produkshonnan limpi i nèchi komo lasdó.
E grupo di karpinté tabata parse den komienso ku e lo no a logra i ku e grupo lo a kai for di otro. Nan a demostrá ku nan por a sera kabes, disipliná otro i sostené otro i asina nan a bira un grupo tòg. Den e grupo aki tambe tabatin un studiante ku a destaká. Aunke e no tabata sa e kosnan, e tabata tuma hopi tempu pa komprondé e materianan. Tur dia di nobo e tabata bai lès ku smak. Despues a resultá ku e tabatin mester di un brel pa e por a lesa I mira bon. Te ora ku a logra traha un brel p’e e tabata uza un lupa (vergrootglas) pe asina e por a siña su lèsnan. E a perseverá i a logra su diploma.
E grupo di sastreria ta e grupo ku por sierto a eksigí mas atenshon, ya ku mester a invertí tempu den kombersashonnan pa nan por a perseverá den nan studio. Den e grupo aki e kliente di mas yòn a demostrá di ta un persona hopi disipliná, ku ta presente tur momentu na lès i ku ta traha duru. Finalmente e grupo di furadó tabata e grupo a sa di sostené otro for di komienso i a pasa den diferente opstákulo. Un grupo ku hopi talento i ku ora mester ta traha bon huntu. E grupo aki a sa di lusi ku nan sifranan haltu ku nan a skor na eksámen.
E lèsnan a wòrdu duná dor di trahadónan di SDKK ku ta enkargá komo dosentenan di fishi den e diferente lokalidatnan di trabou ku SDKK tin na su disposishon. E lèsnan a wòrdu kontrolá i kordiná dor di dosentenan di Feffik. Tambe a hasi uso di diferente dosente riba e terenonan di lès di –Papiamentu, Ingles, informátika, aritmétika/matemátika i abilidatnan sosial.
Si nos para ketu un ratu na e parti di abilidatnan sosial, mester remarká ku durante di e periodo eskolar aki, Tim di Maneho di SDKK a bolbe enfatisá kon importante e formashon di e hende mes, komo ser humano, ta. Banda di duna e kliente espasio pa e siña un fishi, bo mester duna nan e formashon mental i esun di komportashon tambe. Nan mester siña kon pa dil ku otro hende, dil ku nos leinan vigente, di ta ta fleksibel, kon hasi eskohonan positivo den bida, kon presupuestá, yega trabou na ora, komportashon na trabou, un vokabulario positivo, étika di traha, kon manehá bo tempu liber i finalmente pone prioridat na kosnan ku en bèrdat ta importante na kosnan ku den nos komunidat pa uni nos asina nos por kombibí. E ora ei bo a duna nan e pakete kompleto. Durante di e diferente kombersashon ku invershonista i komersiantenan, esaki tabata un di e di atenshon ku a wòrdu ripití ku énfasis.
Minister Girigorie tabata presente dia 12 di yüli último, oira ku a hasi entrega di e diplomanan den SDKK. Minister Girigorie a felisitá i alabes enfatisá serka e studiantenan pa nan, lòs di loke a pasa ku nan ta detené den SDKK, pa nan hasi uso di tur posibilidat den kuadro di resosialisashon/formashon i tambe perseverá pa asina durante di e periodo aki nan saka lo mas mihó di nan bida i di nan talentonan. E fase di proyekto piloto a pasa i awor SDKK mester prepará su mes pa formalisá i stabilisá su propio instituto di studio interno kaminda a base di e talentonan di e klientenan, e nesesidat riba e merkado laboral, huntu ku institutonan eksterno ku ta ofresé estudionan spesífiko i tambe a base di e nivel di konosementu di e klientenan di SDKK. SDKK su Tim di Maneho lo pèrkurá pa kaba ku e preparashon nesesario pa asina por ofresé estudionan riba nivel, ku lo mester dura 12 luna, akreditá i validá dor di Ministerio di Enseñansa, Siensia, Kultura i Deporte. Den e kuadro aki e kolaborashon entre e Ministerio di Desaroyo Sosial, Bienestar i Empleo i Asosiashon di Dunadónan di Trabou na Kòrsou, ta inevitabel. Mester duna insentivo na sektor privá pa e hóbennan aki realmente por haña un segundo oportunidat.
Un nota positivo durante di evaluashon di e aña eskolar ku e klientenan e studiantenan aktual di SDKK a manda un par di konseho pa Minister Girigorie i Tim di maneho di SDKK. Na promé lugá, kuminsá traha konhuntamente ku komersiante/invershonistanan lokal i internashonal pa asina durante di e periodo di estudio den SDKK nan tambe por wòrdu di skout pa asina nan tambe por sali ku un trabou i un prueba di bon kondukta den nan man. Na di dos lugá, e deportamentu ku nan ta yama JOVO (jong volwassenen) den SDKK kaminda ta akapará e hóbennan entre 18 pa 24 aña, pa duna nan un programa di dia dirigí riba resosialisashon/formashon. Na di tres lugá, nan ta di opinion ku e hende muhénan den SDKK tambe mester por haña e oportunidat pa atkirí un diploma meskos ku nan. Na di kuater lugá, pèrkurá pa e kontenido di e estudionan ta na Papiamentu. Asina e kliente ku ya ta un dròp out kaba por kapta e lèsnan i e materia mas mihó i por ta mas sigur di su mes.
Pa esaki por ta eksitoso mester bini tambe ku programanan di konsientisashon pa komunidat kompletu pa mustra kon importante e integrashon i aseptashon den nos komunidat ta. SDKK ta bai e reto pa kambia i/òf ahustá e imágen aktual ku komunidat tin di èks-klientenan di SDKK. E imágen nobo mester kondusí nan un aseptashon digno i real.


text:
“Tomati : Contra di cancer di prostaat”
“Tomati : Contra di cancer di prostaat”
“Dia 6 di nos projecto BarbaRosa”
Awe ta dia 6 di nos projecto BarbaRosa, cual tin como meta pa recauda fondo y conscientisa pueblo riba e salud di e ser masculino y alabes duna sosten na tur esnan cu ta luchando of cu a perde e lucha contra di cancer.
Nos colega Randy Maduro (AKA BarbaRosa) ta still going strong cu su barba, aunque nos por scuche ta keha untiki pa motibo di e grawatamento.
Manera cu nos a anuncia, pa cada dia cu BarbaRosa keda sin feita su barba, empleadonan y tur esnan interesa lo duna un florin cual riba dia 2 di december lo wordo otorga como donacion na Edmund Harms Foundation. Esaki lo wordo haci durante nos celebracion di “Mercado y Bazaar di Pasco” cu lo tuma lugar na Santa Rosa mes. Riba e dia aki lo tin un personahe publico riba stage cu lo feita BarbaRosa su barba.
Tips di dia : Tomati : Constra di cancer di prostaat
Manera hopi hende sa, e consumo di tomati ta sumamente benificioso pa e salud humano.
E tomati ta contene un cantidad halto di anti-oxidante, yama Lycopene, cual ta primordial den e combatimento di cancer, specialmente cancer di postaat.
Den un estudio conduci pa Harvard University na Merca, invenstigadornan a saca afor cu hombernan cu ta consumi 10 of mas serving di cuminda basa riba tomati (manera entre otro sauce di tomato, ketchup, chili, sauce di pasa) ta reduci nan chance pa haya cancer di prostaat cu 35%, compara cu hombernan cu ta consumi menos tomati. E estudio tambe a mustra riba e hecho cu Lyopene (anti-oxidante den tomati) ta traha aun mas hopi den hombernan cu ta den e etapa avansa di cancer di prostaat.
Tin hopi manera facil pa consumi tomati (y e benificio cu e berdura aki ta trese cune). Por usa esaki como sauce den pasta, den juice of como berdura den salada.
Tomati ta un mata cu por wordo facilmente planta na cas y asina haci su consumo uno diario y facil.
Na Santa Rosa nos tin simiya y foyetonan informativo con pa planta mata di tomati den bo propio cura.
Nos ta spera cu tur hende por tuma bon nota di nos conseho di dia, y asina juda combati cancer di prostaat.
Tur nos amigo, Agricultor, Criador y Piscadornan cu kier uni cu nos den e bunita causa aki, por tuma contacto cu Ludwig Rasmijn na 585 81 02 of dor di manda nos un mensahe riba facebook.
“BAN SOSTENE NOS CULTURA, PRACTICA CRIA, PESCA Y AGRICULTURA”
Probecha di temporada di awa pa muha mata
“Nos ta duna tips con pa spaar awa y alabes cosecha fruta y berdura fresco na cas”
For di october Aruba a drenta den temporada di awa, cual por trese hopi beneficio cune specialmente pa e agricultornan.
Mirando e prijs halto di awa na Aruba, nos ta conseha tur agricultor pa probecha di e temporada aki pa planta y cosecha fruta y berduranan fresco, organico y na costo baho den propio cura di cas of riba cunuku.
Compra di Bestia
“Santa Rosa ta informa riba compra di bestia”
“Tur interesa mester jama y inscribi nan mes un biaha mas”
Santa Rosa kier pidi tur esnan cu ta interesa pa cumpra bestia pa yama y registra nan mes na # 585 3844, esaki ta conta tambe pa esnan cu a yega di registra como interesado pa cumpra bestia den pasado caba.
Alabes Santa Rosa kier recorda tur criador, cu tin un limite riba compra di cabrito cual ta 2 cabrito pa criador, ya cu kier sigura cu tur esnan interesa por haya cabrito pa cumpra. Pa loke ta trata porco tin mas flexibilidad riba e cantidad cu por wordo cumpra ya cu na e momentonan aki tin un cantidad di porco jong cu a nace y cu ta na benta.
Fiesta di Cunucu na Centro di bario Dakota
“Mercado di Santa Rosa na Dakota tabata GRANDIOSO”
“Ambiente, cuminda, productonan fresco y cultura”
Diadomingo Santa Rosa a celebra dia di cunuku den un forma grandioso cu nan “Fiesta di Cunuku” na Centro di bario Dakota.
Un magnitud grandi di bishitante tabata presente y a disfruta di e dushi ambiente cu bandanan y show di baile tipico.


text:
Oranjestad: Algo prome cu 6’or di mainta, presencia di polis ta wordo pidi na altura di e ATM machinenan di Aruba Bank den Caya Betico Croes.
Na yegada nan ta bin compronde cu un persona cu problemanan mental, pa un of otro motibo a pasa man pa un klinker y a dal e screen di un di e ATM machinenan kibra cu e klinker. Aparentemente un security lo a mira esaki y a bati alarma, e patrol di e compania di security a sigui e persona aki y na altura di La Granja nan a logra pare.
E patruya di Oranjestad hopi liher ta yega na e sitio y ta detene e persona aki, transportwagen di polis a transporte pa warda di polis di Oranjestad.


text:
Dirigi door di Specialistanan pa nos profesionalnan den Salud:
ORANJESTAD (AAN) – Awe, Diabierna 17 y mañan Diasabra 18 di November 2017, lo tuma lugar na e Sala di Conferencia di Alhambra, Divi Village, Aruba, e Conferencia Medico “Das Clinic Caribbean”, cu participacion di docternan Specialista di Aruba, Curacao, Bonaire, Suriname y Hulanda.
E organizadornan di e conferencia aki ta dr. Maarten Visschers, Internista Infecciologo, dr. Richard van Vugt, Reumatologo y dr. Sandro Waterloo, Internista Geriatrico.
Matutino DIARIO a entrevista dr. Sandro Waterloo di ken nos a haya informacion relaciona cu e Conferencia Medico Regional aki.
Dr. Waterloo a duna di conoce cu e conferencia aki ta dirigi na tur docter local, pero tambe di Curacao, Bonaire, Hulanda y Suriname.
“E ta un conferencia medico pero tambe nos ta haya enfermeronan, hendenan cu ta traha cerca di docter di cas y paramedico cu tambe lo ta presente.
E ta un conferencia tocante rheumatology, infecciologia, geriatria y endocrinologia. Nos lo bay tin 18 charla cu ta bay cubri dos dia, awe 17 y mañan 18 di November, den Alhambra Divi Conference Room”.
DIARIO a puntra dr. Waterloo cual ta e meta di e conferencia medico aki. El a menciona dos meta.
“E prome meta ta pa transmiti mas conocemento pa e docternan di cas y e otro docternan y e di dos meta ta pa specialista y docternan di cas topa otro. Pasobra den nos trabao nos no ta wak otro, nos ta conoce via nomber pero nos no ta mira otronan den caya; pues ta bon pa trece e docternan hunto”, dr. Waterloo a expresa.
E charlanan lo wordo duna pa specialistanan riba e temanan cu lo wordo trata. E temanan aki ta di medicina interno y rheumatology.
“Un docter semper tin cu keda siña y esaki ta un di maneranan pa haci esey. Esey ta loke nos ta ofrece”, dr. Waterloo a indica.
“Semper ta bon pa no solamente docternan di cas pero otro specialistanan tambe bin, por ehemplo docter di mucha, ciruhano, etc., pa scucha kico ta pasando riba e tereno aki di medicina interno. Asina nan por identifica mihor cierto sintomanan cu un pacient por presenta.
DIARIO a pidi dr. Waterloo pa amplia un tiki mas riba e tema di Arthritis Rheumatoid, pasobra tin hende na Aruba cu ta bao impresion Arthritis ta abarca tur tipo di Reuma.
“Reuma ta encera 200 diferente tipo di malesa cu hunto nos ta yame Reuma. E malesa ora ta bira arthritis rheumatoid ta solamente un di e 200, pero e ta hopi conoci y frecuente. Tin por ehemplo Arthritis Psoriatico, Arthritis Urico, entre otro” dr. Waterloo a subraya.
DIARIO a puntra dr. Waterloo si na Aruba nos poblacion ta conta cu tur e asistencia medico y remedi pa trata e problemanan di salud menciona y cu lo wordo trata durante e Conferencia.
Tambe nos a puntre si Aruba tin specialistanan den e diferente rama cu el a menciona.
“Aki na Aruba nos tin un grupo di internista, di cual ami mes ta specialista pa hende grandi (Geriatria) y nos tin tres Infecciologo, pero nos ta falta Rheumatologo y Endocrinologo. Pues, e trabaonan aki ta wordo haci door di otro internistanan”, dr. Waterloo a splica.
“Aki na Aruba nos ta bendiciona si nos ta pensa riba Venezuela por ehemplo. Nos ta bendiciona cu nos tin docternan cu por wak nos pacientnan; nos ta bendiciona cu nos tin hopi remedi, hasta remedi caro y si tin indicacion tur pacient por haya esey”.
Dr. Waterloo a menciona tambe cu e Conferencia aki ta wordo patrocina door di algun industria medico, entre nan Janssen. E
“Aki na Aruba no tin un instancia cu ta paga pa conferencianan medico tuma lugar. Pesey nos ta hopi gradici cu nos sponsornan cu ta haci posible e conferencia aki, cu nos ta spera cu e lo ta un exito”, dr. Waterloo a conclui.


text:
Den relacion cu e Parke di Molino di Biento pa algun tempo tabata tin varios habitante rond di e luga caminda cu nan a yega di recolecta mas cu 10 mil firma durante un periodo hopi cortico, contra di e proyecto aki. Minister di Husticia Sr. Andin Bikker cu e desaroyo di e noticia.
E protesta a bin riba e parti di e salud cu tabata wordo afecta, entre otro. Mirando cu na Maastricht, un parke di Molina di Biento cerca di sitionan habita similar, a wordo para pa e mesun preocupacionnan aki. Lastimamente gobierno anterior nan no a duna oido pa esaki.
Awor aki a bin cu un maneho unda cu ta tene na cuenta cu ser humano ta central, pa cual a dicidi cu eynan, Urirama, Alto Vista no ta e luga indica pa bin cu e Parke di Molina di Biento caminda cu den pasado tabata tin e locacion alternativo pero gobierno anterior no kier a considera esaki.
E negociacion tabata andando caba y ta spera cu e operador of e compania Winpar Urirama NV ta keda habri pa hiba e negociacionnan aki den bon ambiente, pero gobierno a dicidi pa trece claridad cu na Urirama, gobierno no ta desea pa establece un tipo di e parke na e locacion aki. di parti final.
Como Minister responsabel pa e endefin ordering, Sr. Andin Bikker a bin trece e claridad y retracta esun cu tabata tin cu e intencion y deseo pa bay stablece un par di Molino di Biento na e locationnan, anto e unico permiso cu a wordo duna di prti di pais Aruba pa cu e intencion ey a wordo retracta siman pasa caba, cu e intencion pa sigui cu e negocacionnan pa un otro area pa por establece un parke asina, den un otro area no habita of menos habita.
Esey basicametne ta cay bou Minister di Energia y en todo caso ta laga na dje pa trece e desaroyo riba e tematica aki siendo cu Minister di Husticia a cumpli cu e parti pa retracta e permiso anterior cu tabata tin.
Ya cu e permiso aki a wordo nenga pa motibonan cu e habitantenan a denuncia cu problemanan di salud, tin e chance cu den e locacion nobo tambe ta bin cu e mesun protesta. E mandatario a splica cu e proceso ta bay den un forma cu ora cu e permiso wordo duna, e ora eynan tin un periodo di seis siman unda por bay expresa e preocupacion bou e Landsverordering Agresieve Rechtspraak.
Den caso cu habitantenan den area di Urirama, nan a haci uzo di nan derecho y a base di esey tabata tin un caso den corte, caminda cu esaki den prome instancia wordo rechaza y door di esaki nan bay apela, esaki ainda ta pendiente na hof. Te asina leu, declaracionnan di minister Andin Bikker, pa loke ta trata e Parke di Molina di Biento.


text:
Accidente cu dos persona herida na e crusada di Palm Beach Plaza
Diamars anochi a drenta informe di un accidente cu hende herida na e crusada banda di Palm Beach Plaza. Mesora a dirigi tanto ambulans como polis na e sitio. NA yegada di e patruya a bin compronde cu un jeep di huur no a duna preferencia na un scooter cu dos persona riba dje cu tabata bini di direccion zuid y a accidenta. E dama pasahero di e scooter a resulta herida cu un open bot breuk. Na yegada di e ambulans a attende e victimanan y a transportanan pa hospital.


text:
CTB a rekonosé partnernan den merkado di Brazil
WILLEMSTAD– 26 di desèmber 2016 – Resientemente Ofisina di Turismo di Kòrsou (CTB) a rekonosé partnernan den industria inkluyendo agensianan di biahe, aerolíneanan i operadornan di tour ku a duna nan sosten i a sa di kordiná kampañanan promoshonal di Kòrsou den e merkado Brazilero ku éksito. E rekonosementu a keda duná dor di CTB komo muestra di apresio pa nan trabou duru i dedikashon.
CTB su agensia publisitario, Twist & Shout huntu ku Spring, e agensia enkargá ku e parti di relashon públiko pa e merkado di Brazil tabata anfitrion di partnernan den industria manera entre otro, operadornan di tour, CVC, Flytour Viagens, New Age i Orinter & Sanchat. E evento a tuma lugá na e restorant Figueira Rubaiyat na São Paulo. InselAir, Avianca i Copa Airlines tambe tabata presente. ‘Double Task’, Kòrsou su representante na Brazil kende ta e punto di kontakto ku diferente partner na Brazil tambe tabata presente. E seremonia a keda kubrí dor di diferente medio di komunikashon manera Alpha FM, Antena 1, CARAS Magazine, Mercado & Eventos, O Estado de São Paulo, PANROTAS, Viagem e Turismo Magazine i e programa di televishon Brazilero di Amaury Jr. i Alvaro Garnero ku tambe tabata presente na e evento pa risibí nan rekonosementu pa nan kontribushon na promoshon di Kòrsou na Brazil.
Durante di e evento aki, sr. Toni Sando, presidente di São Paulo Convention & Visitors Bureau a rekonosé e partnership entre Kòrsou i São Paulo Convention & Visitors Bureau i a mustra riba e éksito di e kampaña publisitario di Kòrsou durante 2016. Di akuerdo ku e último estadistikanan, e resultado di e esfuersonan di merkadeo di CTB durante 2016 a resultá den un kresementu positivo di bishitante for di Brazil.


text:
Willemstad— Un aksidente ku basta daño material ta loke a tuma lugá riba e kaminda ku ta bini di Saliña nèt na e subida di Parera.
Tabata den oranan di anochi ku un jeep tabata halando un seadoo pero e vehíkulo mester a dañá pone ku a keda para riba kaminda wardando yudansa. Nèt na e momento ei un SUV tabata aserkando ku no a tuma nota di e vehíkulonan para riba kaminda i a dal primeramente patras di e seadoo pa despues pasa dal den banda di e jeep bai bòltu. No tabatin daño personal pero si basta daño material.


text:
ORANJESTAD – RFC Aruba conhuntamente cu Sports Zone Aruba ta hiba abo ring side pa e Main event di Redemption Fighting Championship. Aruba vs The World cu lo tin como main event Evan Nedd contra di Alexander Houston. Tambe Campeon di TXC na Detroit Gregory Milliard lo mira accion contra di Michael Kuiper di Hulanda.
Con pa participa?
Facil bishita y like nos facebook page “Sports Zone Aruba”, log in cu bo facebook of usa bo email adres y bo tin chens di participa!
Sports Zone Aruba RFC2 Ring Side Ticket Giveaway


text:
3 di Novèmber pa 9or di mainta Komishon sentral di Parlamento ta atende kambio di lei pa tint glasnan parti dilanti di bo vehíkulo
Djabièrnè 3 di novèmber, den un reunion di komishon sentral lo trata e proposishon di lei ku Movementu Futuro Kòrsou (MFK) a entrega kaminda ta proponé un adaptashon den e “Wegenverkeersverordening 2000” pa por pega papel (tint) na e glasnan di parti dilanti den banda di un vehíkulo.
Manera MFK ya a informá despues ku otro frakshon ku ya no tei mas den Parlamento a entrega na komienso di 2016, un proposishon di kambio i ku “Raad van Advies” a duna su konseho riba esaki kaba, MFK a adaptá e proposishon aki i entrega esaki di nobo pa wòrdu trata den Parlamento.
Pa nos di MFK tin sufisiente motibu pa a presentá e proyekto di kambio di lei aki, kaminda ta permití pa pone “tint” riba glasnan dilanti den banda te na un máksimo di 40% òf porta 35% di visibilidat den e vehíkulo, pa asina kontribuí na protekshon di e ser humano primordialmente i yuda atende ku e kalor insoportabel.
E kambio ariba menshoná ta kontribuí na;
- Ta blòkia rayonan Ultra Violet di solo (bo salú)
- Yuda konserva interior di e vehíkulo
- Ta mantené gran parti di e kalor for di e parti paden di e vehíkulo
- E “tint” hasta ta protehé e glas pa no kibra na pida pida ora tin intenshon di horta den e vehíkulo
- Ta kontribuí na privasidat i seguridat
No por tin ningun argumento pa un mayoria apsoluto bai di akuerdo ku e proposishon di kambio aki, asuntu di kriminalidat no por ta un argumento pa no aprobá e kambio di lei aki, esaki debí ku den praktiká último 9 añanan for di kambio di e lei aki glas transparente òf skur no a baha of subi kriminalidat. Krimininalidat ta subi ora Ekonomia ta paralisá sin niun klase di oportunidat pa avansa den bo pais.
Ta bon pa remarká ku e kambio di lei aki ta keda intakto e restrikshon pa pone “tint” riba e “windshield” parti dilanti, asina ta ku di parti dilanti tin un visibilidat kompleto den e vehíkulo, e 40% òf porta 35% di visibilidat proponé tampoko no ta hasi imposibel ku por mira den e vehíkulo i esun ku ta manehá tampoko e 40% òf porta 35% no ta opstakulisá su visibilidat den tráfiko.
Parlamento dia 3 di November lo debati riba e proposishon di lei aki i pueblo lo por tende kua frakshon tin pensa di no sostené e proyekto di lei aki pa abo, Pueblo.
Kòrsou, 26 di òktober 2017,
Gerrit Schotte
Lider Polítiko i
Lider di Frakshon di MFK


text:
Piedra Plat: Diahuebs den oranan di mainta un homber cu problema mental, a lanta dicido awe cu ta un agente policial e ta y cu e mester percura pa guia e trafico pa asina haci e trafico mas sigur.
E homber tabata para canto di caminda na e rotonde ta mustrando unda tur auto mester core y mustranan pa nan para. Esaki e homber bisti cu un jacket blauw di winter tabata haciendo, te den oranan di merdia te ora un bon samaritano a nota cu e homber ta mustrando hopi sofoca y cu pa un ora pa otro lo por bira malo di calor.
E homber cu problema mental a wordo acerca pa e bon samaritano y tambe pa un otro persona, mientras tanto presencia di polis a wordo pidi. E personanan a logra hala e homber for di solo y e bon samaritano a cumpra un juice pe. Nan a pone sinta den fresco y a keda papia cune wardando riba polis. Na varios ocasion a bise pa e kita e winter jacket pa e no bira malo pero e no kier a hacie esaki.
E homber cu problema mental tabata bisanan cu e ta un agente policial y cu e jacket blauw cu e tin bisti ta di polis y cu awe e mester dirigi trafico pa asina haci Aruba mas sigur.
Mescos ela bolbe bisa polis ora e patruya e yega, polis cu nan santo pasenshi a hinke den auto. Un persona cu ta na altura di su problema mental y tambe sa unda e ta biba a mustra polis, den careda di 1’or di merdia polis a bahe na su cas.
Despues algo prome cu 3’or y mey, polis ta bolbe haya un informacion cu e mesun homber cu problema mental, ta para atrobe na e rotonde di Bright Bakery, e mesun patruya cu a transporte den oranan di mainta, un biaha mas ta bay na e sitio y ta papia cune. nan a hinke den e patruya y ta transporte un biaha mas pa su cas.
E biaha aki polis a papia cu e famia y nan a cera e porta na lock, asina evitando pa e homber por sali atrobe.
E persona aki ta e mesun homber cu algun siman pasa tabata benta na e bushalte banda di hospital y riba e mesun dia aki polis a haye drumi canto di caminda dilanti su cura di cas.


text:
Seguro di Aksidente
1. Kiko ta un aksidente na trabou?
Un aksidente na trabou ta un aksidente durante, òf relashoná ku ehekushon di e trabou, i ku ta kondusí na inkapasidat di traha òf na kuido médiko. Ta konsiderá sierto enfermedat komo aksidente na trabou. Tambe ta konsiderá un aksidente ku un trahadó por haña na kaminda di kas pa trabou òf di trabou pa kas komo un aksidente na trabou, basta el a kue e kaminda mas kòrtiku.
2. Kiko bo mester hasi, si bo hañabo konfrontá ku un aksidente na trabou?
Bo mester pidi bo dunadó di trabou un formulario pa mèldu aksidente na trabou (bedrijfsongevallen-formulier). Ku e formulario aki bo ta bai bo dòkter di kas. Personalmente bo tin di entregá e formulario, yená pa bo dòkter di kas na e dòkter ku ta kontrolá òf e dòkter di Banko di Seguro Sosial.
3. Riba kiko bo tin derechi, si bo haña un aksidente na trabou?
Kuido médiko i atmishon na hóspital. Parti di kurpa artifisial (prothese) i artíkulonan ouksiliar.
Plaka di seguro di aksidente.
4. Kiko ta pasa ku esnan ku ta dependé di e persona konserní, den kaso di un desgrasia fatal na trabou?
Esnan ku ta finansieramente dependiente tin derechi riba ayudo finansiero.
5. Kon altu bo pago di aksidente na trabou ta?
Bo ta haña durante e promé aña 100 % di bo suèldo pa dia. Durante e siguiente añanan 80% di bo suèldo pa dia. Den kaso di invalides parsial, bo ta risibí plaka di aksidente na trabou, di akuerdo ku e porsentahe di inkapasidat (A.O.). Nota: Pa e pago máksimo di e Seguro di Aksidente na wak indise.
6. Kiko ta pasa, si bo no logra konsultá e médiko ku ta kontrolá, durante e oranan di konsulta riba e fecha indiká?
Den e kaso ei bo no tin derechi mas riba plaka di aksidente na trabou.
7. Kiko bo por hasi, si bo no ta di akuerdo ku e desishon di Banko di Seguro Sosial?
Si bo no ta di akuerdo ku e desishon aki, bo por hasi opheshon por eskrito denter di 6 siman di e fecha di e desishon serka Direktor di Banko di Seguro Sosial.


text:
Huidige artikelen
vrijdag 18 december 2015 - Clientenan cu no a ricibi nan formulario di declaracion di winstbelasting 2014 por pidi un duplicado
ORANJESTAD – Departamento di Impuesto ta informa su clientenan cu no a ricibi nan formulario di declaracion (aangiftebiljet) di winstbelasting 2014 y a controla cu Postkantoor pero no ta haye, por pidi un duplicado di e formulario.
Con por pidi un duplicado?
- Si ta trata di 1 duplicado so, e cliente por acudi na Departamento di Impuesto, na edificio unda antes tabata busca plachi’ number di vehiculo di motor, pa pidi e duplicado. E siguiente dia di trabou e duplicado por wordo busca na e mesun lugar.
- Si ta trata di mas cu 1 duplicado, por manda un e-mail na winstbelasting@impuesto.aw. Ta importante pa menciona e siguiente datonan den un lista di Excel:
- Nomber
- Persoonsnummer
- Contactpersoon
- Number di telefon
Departamento di Impuesto lo tuma contacto cu e cliente pa e bin busca e duplicado di e formularionan di declaracion na e edificio unda antes tabata busca plachi’ number di vehiculo di motor.
Si e clientenan tin mas pregunta tocante e formulario di declaracion di winstbelasting 2014, por manda un e-mail na winstbelasting@impuesto.aw.
Gerencia di Departamento di Impuesto
18 di december 2015


text:
Serlimar den proceso di reciclahe
Serlimar ta reciclando tur sushi cu tin actualmente riba Dump. Tur esaki y hopi mas awe den Telenoticia pa 8or.
TELENOTICIA 19 SEPT 2018
SVB a tuma nota cu ora nan ricibi placa di departamento di impuesto di aov y avv, nan no ta ricibi e placa manera nan calculacion ta mustranan. Di biaha SVB a aserca departamento di Impuesto pa [...]
TELENOTICIA 18 SEPT 2018
Minister di Infrastructura, Minister di Turismo, Representante di Rits Carlton y Marriott a firma un MOU pa asina desaroya un bunita Proyecto banda di Ex Concord hotel cu awor ta RIU.
TELENOTICIA 04 OCTOBER 2018
Tur mucha cu ta cumpli 4 aña prome cu 31 di December lo drenta kleuter. Esaki Minister di Enseñansa a trece dilanti encuanto e cambionan cu lo tuma lugar den enseñansa.
Caya Grandi ta habri bek
Prome Minister a anuncia cu lo habri Caya Grandi bek pa automobilistanan. Mas di e noticia aki awenochi den Telenoticia.
Basha Cas abou pa Seguridad
Minister Otmar Oduber hunto cu Serlimar ta trese seguridad den pueblo bashando casnan cu adictonan ambulante ta biba aden. Tur esaki y hopi mas awe den Telenoticia pa 8or.
500 Parkeo Gratis
Minister di Transporte Chris Romero lo pone 500 parkeo gratis disponibel pa tur automobilistanan cu plachi number A. Tur e informacion aki y mas awenochi den Telenoticia.
Pronto lo firma Protocol pa RST
Segun lider di fraccion di MEP pronto e protocol nobo pa loke ta yudansa di Hulanda pa RST lo yega Parlamento. Sintonisa Telenoticia awe pa 8or.
Embaraso por ocasiona depresion
Prome y despues di parto, e mama mester di hopi sosten pa e no haya depresion. Tur esaki y hopi mas den nos edicion di Telenoticia awenochi pa 8or.


text:
Nos Ke Boneiru Bek cu carta habri na Rei Willem Alexander
Su Mahestat, Ami ta skirbi e karta aki komo follow-up riba mi kartanan anterior na Su Mahestat riba 9 juni 2017 I 22 Oktober 2017...
Pa nos no lubida- 1 juli 1863 ta e dia mas...
Dia 1 juli 2018 lo siguiente a wordu trese dilanti den Misa Katoliko na Rinkon pa James Finies di Nos Ke Boneiru Bek: Dia 1...
Petishon pa mantene region di Karibe liber di guera i konflikto
Resientemente NKBB a dirihi un karta urgente na e secretario general di Caricom, sr La Rocque relashona cu e e situashon aktual di emergencia...
Entrega di relato anual di Corte di Husticia na representante di...
KRALENDIJK - Riba 12 di juni 2018 vice presidente di Corte Comun di Aruba, Corsou St. Maarten & Bonaire, St. Eustatius y Saba, mr....
A pone beslag ariba BOPEC, propiedad di PDVSA
KRALENDIJK/CARACAS- Segun e agencia Reuters, e empresa Mericano ConocoPhillips lo a pone un beslag ariba e instalacionnan di e Corporacion Petrolero di Bonaire (BOPEC),...
Ser hues na Bonaire: un disimbein
KRALENDIJK- Corte Comun di Husticia, seccion Bonaire diahuebs 26 aprila a tuma despedidi di hues mr. Gerardus van den Dungen. Mr. Van den Dungen...
Ronda nobo TOP Traineeship Bonaire
TOP Traineeship na Boneiro ta haya un continuacion na september 2018. E programa di dos aña ta ofrece profesional hoben na Hulanda un oportunidad...
Sistema nobo di tarifa ta trece mas pobresa na Boneiro
Gabinete Rutte den e acuerdo di gobernacion ta priminti di combati pobresa na Hulanda Caribense. Realidad ta cu pobresa na Boneiro ta aumenta cu...
Tanto Defensa como Warda Costa ta yuda Bonaire.
Riba peticion di gezaghebber di Bonaire, mr. Edison Rijna, CZMCARIB ta brinda asistencia militar pa ruim op e Sargassum zeewier. Gran parti di tanto...
OIB ta ofrece hobennan di Aruba un bon oportunidad pa avansa...
E bon conoci Opleidings Instituut Bonaire (OIB) ta brinda un excelente oportunidad pa hoben- y adultonan den region sigui cu nan metanan pa avansa...
Homber perdi a wordo haya morto na Klein Bonaire
KRALENDIJK, Boneiro – E Centro di Coordinacion y Rescate (RCC) di Kustwacht (KWCARIB), a ricibi diasabra merdia un melding cu un homber lo tabata...
Boneiro ta celebra su Dia di Bandera
Dia 6 di September 1981 e dia a bira oficial, ya cu ta ariba e fecha aki ta recorda cu Americo Vespucchi a descubri...
A cuminsa basha iconico toren di control na Boneiro abao
KRALENDIJK, Boneiro – Gerencia di Bonaire International Airport NV (BIA) a anuncia cu proximamente lo sloop, esta basha abao, e toren roos di Flamingo...
Divi Divi Air ta adkiri dos avion Twin Otter
KRALENDIJK, Boneiro - E chikito pero hopi popular Divi Divi Air no ta bay warda hopi pa e asina yama “Twin Otters”. Esaki en...
Boneiro tambe ta sinti falta di aerolineanan local
Isla di Boniero tambe ta sinti e falta di companianan aereo local pa cual Maurice Adrianens, director di Tourism Corporation Bonaire ta splica kico...
Diputado Clark Abraham di Boneiro deteni na warda di Polis
Kralendijk Boneiro: For di Boneiro e noticia ta drenta cu diasabra anochi alrededor di 8'or na warda di Polis a detene e homber C.A....
Noticianan Policial di Boneiro 12 te 14 Juni 2017
Kralendijk Boneiro:Aki ta sigui e noticianan policial di Boneiro. Notisianan di polis di djaluna 12 di yüni te ku djárason 14 di yüni 2017. Riba...
19 aña pa asesino di Ferry Bakx
KRALENDIJK, Boneiro - E asesino di e agente Hulandes, Ferry Bakx a aparece dilanti hues awe, a ricibi un castigo di 19 aña. Ta...
Noticianan policial di Boneiro 26 Mei pa 29 mei 2017
Kralendijk Boneiro: Riba djabièrnè 26 di mei, den oranan trempan di mardugá a detené un hòmber di inisialnan V.K.N.P. riba Kaya Lodewijk Gerharts, den...
Clark Abraham a posishoná su mes komo independiente den Konseho Insular
Wel, wel, no sa kiko ta pasando den politika riba Boneiru, pero kosnan ta bai den estilo di divishon mas ku e union ku...


text:
Sinterklaas a saca selfie cu su pietnan y a haci hopi cliente contento na tur e Teleshopnan di SETAR diasabra cu a pasa, durante su paranda.
Tabatin weganan pa e clientenan na unda e ganadornan a ricibi regalonan manera Itune Cards, Carchinan Prepaga of Kado bon di SETAR of otro companianan. Ela pasa na tur 5 Teleshop di SETAR. Ademas, SETAR tabatin su SINTERKLAAS special e dia ei so. Durante e bishita di Sinterklaas na Teleshop Irausquinplein tabatin cobertura di Power FM , na Santa Cruz, cu Top FM a cubri y SETAR Store.
Riba e potretnan por mira tur e clientenan cu a ricibi regalo for di Sinterklaas.


text:
Algun departamento di Hulanda lo caba di bishita Aruba cu e intencion pa revisa e crisis plannan cu tin pa wak con por traha den caso cu ta bay surpasa e capacidad di pais Aruba. Director di Departamento di Calamidad, Sr. Rino Hermans, ta splica mas ariba esaki.
Siman pasa e bishita a tuma luga pa wak con ta bay traha cu otro riba lo cual ta sosode normalmente pero kier revisa e aña aki door di e experiencia cu tabata tin aña pasa cu e horcan Irma ora asistencia a wordo pidi.
Tabata tin mester di dominio riba e parti tecnico pa haci e plannan operacional y pa esaki tabata tin e bishita di algun departamento y Ministerio di Hulanda na Aruba, caminda cu e puntonan cu ta bay wordo atende ta riba e maneho di un miho comunicacion pasobra tin biaha tabata tin diferencianan y awor tur ta papiando e mesun lenguahe y bayendo den e mesun cuadro di ideanan.
Den caso cu mester pidi asistencia pa Hulanda departamento di calamidad di Aruba sa kico por spera y a nan sa tambe kico por tin mester na Aruba. Toch ta keda prepara den e region Caribe cu Corsou cu tin e base operacional y Aruba cu e Mariniers na Savaneta. Defensa tin nan parti interno cu no ta laga los, pero pa nan tambe ta interesante kico por ta e asistencia cu departamento di calamidad por tin mester pa nan por prepara nan parti logistico.
Tin un bon relacion entre tur e Dienstnan y tur ta conoce otro, riba kico tin, kico nan mester y ki ayudo Aruba por pidi externamente. Mester wak e parti logistica pa ubica tur hende, unda nan ta keda y come, entre otro. Mester tin tur esaki netjes riba papel den caso anto y tur hende mester por tin conocemento di esaki, y a toch e punto pa bin cu un punto central de acopio depende di e situacion cu por a presenta tambe.


text:
KRALENDIJK – “Si nos ta kontentu na Boneiru, no ta un realidat. Pero ta un soño si.” Esaki un mama soltero ku dos yu ta deklará na e isla . Ta fásil pa mira pobresa na Boneiru, pero pa motibu di e kultura di bèrgwensa i e eskala chikí kasi niun hende no ta tribi di trese esaki dilanti.
Den e deliberashon di Tweede Kamer di djárason pasá a resultá ku gabinete Rutte III por lo pronto pa e munisipionan ekstraordinario di Hulanda , Boneiru, Saba i Sint Eustatius, lo no stipulá un mínimo sosial. E suma aki lo ta nesesario minimalmente pa por biba na e islanan.
Sekretario di Estado di Asuntunan Sosial i Empleo, Tamara van Ark, ta basa esaki riba un investigashon for di kua ‘a bin sali ku aktualmente esaki no ta posibel’. Na 2020 ‘e evaluashon berdadero’ pa por establesé e norma pa e mínimo sosial lo bini, segun Van Ark.
Djamars lo vota tokante e moshonnan ku a entregá for di e deliberashon aki. Miéntras ku na Boneiru djamars anochi ku a pasá ocho di e nuebe miembronan di konseho insular di gobièrnu lokal a aseptá un moshon pa un mínimo sosial na Boneiru di Den Haag.
“Ta nesesario pa salarionan subi pa por biba di nan. Ke men no solamente un suèldo mínimo, sino pa biba di dje berdaderamente”, e mama ku un yu den su brasanan i e otro pará banda di dje ta bisa. E persona ku ta buska trabou ta di opinion ku no ta solamente e suèldonan abou na e isla ta un problema, sino tambe e preisnan di akohida pa mucha. “Aktualmente mi ta risibí 400 dòler di ònderstant pa luna.”’
‘E no ta yega!’
E ta indiká ku e tin gana di traha. Asta si e trabou aki ta bou di su nivel. Si e bai traha e no tin un ret sosial pa akohida di su yunan. “A ofresé mi trabou di limpiesa. Ku esaki mi por gana 850 dòler pa luna.”
E akadémiko ta konta ku akohida di mucha den dia pa un yu ta kosta 375 dòler pa luna. “Mi tin dos yu, mi no por paga esaki.” Gabinete hulandes for di otro aña ta reservá 3 mion pa akohida di mucha na Hulanda Karibense.
E persona di kuarenta aña di edat ta bisa ku su kas di hür ta kosta 550 dòler pa luna. “Esaki ta sin awa i elektrisidat.” E ta sigui ku ainda e mester kumpra lechi, bruki, kuminda. “E no ta yega.”
Suèldo mínimo mensual
Un hende muhé soltero ku dos yu segun un rapòrt di investigashon ku a sali kuminsamentu di 2014 di e Instituto Nashonal pa Informashon di Bùdjèt (Nibud) bou di òrdu di gobièrnu lokal, lo mester tin un mínimo di biba di dje di 2269 dòler merikano pa sobreviví. Aktualmente e suèldo mínimo mensual ta 826 dòler den un servisio di 40 ora pa siman.


text:
News
ORANJESTAD, Aruba – 20 di october, 2017: E ganado di e premio miyonario di Mini Mega, den combinacion cu Mega Plus di dia 29 di september, 2017, ainda no a bira conoci! E premio a wordo gana door di 1 solo persona, cual a cumpra su ticket di suerte na Lucky Angel, Tanki Leendert. E numbernan ganado ta 15-19-23-24 cu Mega Ball 15.
ORANJESTAD, Aruba – 21 di october, 2017: Ayera Lotto, e loteria di Aruba, a entrega un check di e bunita suma di Afl. 73.000,- na e ganado di Lotto Di Dia di 18 di october, 2017. Meneer Aldian C.S. a cumpra su ticket di suerte na Kira’s Lottery Foodcenter. E numbernan ganado, di e sorteo ey, tawata: 05-21-27-28-30.
ORANJESTAD, Aruba- 21 di september, 2017: Lotto ta anuncia cu mañan, dia 22 di september, e sorteo di anochi lo tuma luga pa 7:00PM, y no 9:00PM. Tuma nota cu benta pa e sorteo ‘ki lo sera pa 6:45PM en punto. E cambio di orario pa sorteo di anochi ta relaciona cu dia di eleccion. Sorteo di merdia si lo tuma luga normal, pa 2:30PM.
ORANJESTAD, Aruba – 19 di october, 2017: E sorteonan di e weganan di Lotto, cu ta hunga den e oranan di merdia, a permiti cu hopi mas hungado por tin mas chens pa gana, ya cu tur hungado ta purba nan suerte den e oranan di merdia y gana, por pasa cobra nan check mesun dia.
ORANJESTAD, Aruba – 25 di juli 2017: E sorteo di e weganan di 4 cifra, cu ta tuma luga live na Telearuba, den e oranan di merdia y anochi, ta permiti cu tin hopi mas chens pa gana. Durante e sorteo di Zodiac di anochi, un di e hungadonan di Lotto, cu a dicidi di cumpra su numbernan pa sorteo di diabierna 21 di juli, a gana 105 mil florin.
ORANJESTAD, Aruba – 16 di october, 2017: “Friday the 13th” tawata un dia di hopi suerte pa Edgard R. E la cumpra su numbernan di suerte na Vegas Lottery, parti atardi. Y ya anochi e tawata e ganado di e premio gordo di Mini Mega, cu a bira uno hopi gordo, esta di Afl. 54.576,- E numbernan ganado tawata: 04-10-20-27 Mega Ball: 02. Edgard tawatin number 05 como su Mega Ball.
ORANJESTAD, Aruba – 18 di juli, 2017: Egbert K. a pasa busca e check di e segundo premio di Mini Mega, di diamars 18 di juli, pa su mañan mes. E la cumpra numbernan, 16-19-25-30 cu Mega Ball 15, na Lucky Numbers Wilhelmina Straat, e tawata falta solamente e Mega Ball corecto pa a gana e prome premio.
ORANJESTAD, Aruba – 16 di october, 2017: Dialuna mainta 3 ganado di 12.500 florin a presenta pa cobra nan check di Zodiac. Cada un a gana durante e sorteo di 14 di October, cu numbernan 2106 y signo Libra. Ta trata aki di Fabiola S. cu a cumpra su numbernan di suerte na Lucky Trailer, Pearl V. cu a cumpra su ticket na Tele Uno II y Leo G. cu a cobra e check pa su cliente di Cristal Lottery.
ORANJESTAD, Aruba – 25 di juli, 2017: Mey mey di luna Big 4 Merdia a haci entrega di un tremendo check. E biaha aki e check ta di 25 mil florin y a bay pa Josmar S., cu a pasa busca e check na oficina principal dei Lotto. E numbernan 0333 cu opcion pa hunga Pick 4, a wordo cumpra na Quick Luck Lottery, na Noord.
ORANJESTAD, Aruba – 2 di october, 2017: Despues cu a cuminsa cu e campaña riba 24 di juli, awe a saca e nombernan ganado durante e sorteo di merdia di Lotto. E weganan participante tawata Gold Rush, Bonus Jackpot y Ten Times the Money. Durante e campaña mester a pega 2 ticket no-ganado di Bonus Jackpot na otro of 2 di Ten Times the Money na otro, of por a participa cu un solo ticket di Gold Rush. Manera semper a pidi pa scirbo number, fam, adres y number di telefon patras di cada ticket pa asina hasi bo participation uno valido.
ORANJESTAD, Aruba – 25 di juli, 2017: E hungado Arend d.R. a hunga numbernan 0346 cu signo Aries, y a inverti just 1 florin, y a gana 25 mil florin. E la cumpra e numbernan na Lucky Cher-Ann 2. Naturalmente e tawata hopi contento, ora el a pasa cobra su check na oficina principal di Lotto, na Paardenbaaistraat 10.


text:
MARTINIQUE – Elisabeth Timmer ta gana Medaya di Oro cu un tempo di 2:12:06 den e disciplina di 200m Freestyle den e...
MARTINIQUE – Den e ultimo evento individual “Backstroke Men” den 200m, Patrick Groters ta pone un record personal di 2:08:95 pa asina...
MARTINIQUE – Team di natacion femenina di natacion di Aruba participando na Carifta Swimming Championships na Martinique a sa di gana medaya di ORO pa...
ORANJESTAD – Aruba su seleccion nacional ta back na Aruba pa asina diasabra nan enfrenta e ekipo nacional di St. Kitts &...
ORANJESTAD – IBiSA por mira’tras otro gran evento. E careda mas grandi di aña tin como ganador absoluto Ronald Staring di Aruba, cu...
ORANJESTAD – Ayeranochi Premio Excelencia den Deporte a celebra un anochi di gala pa e atletanan cu a destaca den differente deporte durante...
NETHERLANDS – E legendario di futbol Hulandes Johan Cruijff a fayece awemainta. Noticia official publica por medio di su website. Na 2015...
ORANJESTAD – Pa di dos aña IBiSA ta organisa e competencia di ‘Student Relay’ den Aruba International Half Marathon. Despues cu aña pasa...
NORFOLK, Va. – Maryland Eastern Shore senior Thashaina Seraus was selected as Mid-Eastern Athletic Conference (MEAC) Bowler of the Week, the conference...
ORANJESTAD – Diaranson awo seleccion di Aruba ta hunga su prome wega den clasificacion di weganan eliminatorio organisa pa Caribbean Footbal Union (CFU). E prome wega...
Spartacus MMA Amateur 2018
Minister Besaril a bishita hoben Arubiano Ethan Tromp na FC Twente
Campeonato Femenino Major Sudamericana na Aruba
Un sonjo a bira realidad pa Denzel Dumfries
Xander Bogaerts y Red Sox rumbo ALCS
Chiara Petrocchi y Monica Pimentel rumbo Las Vegas
Randolph Oduber ta join Aguilas del Zulia
Rebecca y Christiaan Jansen cu tremendo actuacion
Hemradj Mulai Ganador na Pittsburgh, USA
Eugene Kingsale a duna clinica na Japon
JLWS: Walkoff BJ Rincones Aruba ta gana Mexico 3-2
Denzel Dumfries cu un debut soña
Apertura di e Junior League World Series, Taylor Michigan
Joshua y Silviene cu Medaya di Brons na Bermuda
RBC ta sigui sostene Aruba Little League pa 2018
Aruba Basketball Bond ta anuncia schedule di Playoff
Showcase Navegantes del Magallanes Aruba July 20 y 21


text:
Un krísis di awa òf koriente ta enserá ku no por suministrá awa òf koriente pa (un parti) di poblashon pa un periodo largu.
Promé ku koriente, awa òf telefòn kai afó:
Ora koriente, awa òf telefòn kai afó:
Krísis di Koriente na Kòrsou
Koriente
Ora despues di un kalamidat koriente ta kai afó, ta importante pa bo tin un radio disponibel ku ta traha riba bateria. Pone su frekuensia kla riba 97.9FM ku ta frekuensia di Radio di Emergensia. Asina bo mes por tende kiko ta sosodé i kiko bo mester hasi.
Awa
Por sosodé ku ta sera e ret di awa òf ku awa ta bira kontaminá. Pa e motibu ei ta importante pa bo tin un kantidat di bòter di awa den kas: 3 liter pa dia pa kada persona den kas, pa un mínimo di 3 dia. Ta importante pa regularmente kambia e awa aki pa awa fresku.
Telefòn
Despues di un emergensia hopi hende ta kuminsá yama otro. Esaki por resultá den un ret di telefòn muchu okupá. No usa telefòn innesesariamente i si bo tin ku yama, keda alkaso i kòrtiku. Si e ret di telefòn kai afó, skucha Radio di Emergensia 97.9FM, riba bo radio ku ta traha riba bateria. Asina lo bo haña informashon tokante kiko ta sosodé, kiko bo por hasi i kon pa drenta den kontakto ku polis òf ambulans.